title: Rafael Eleuterio Rey

text: Rafael Eleuterio Rey (s. 18. huhtikuuta 1933) on argentiinalainen roomalaiskatolinen piispa. Hänet vihittiin papiksi Mendozan hiippakuntaan 20. joulukuuta 1958 ja nimitettiin sen vihkipiispaksi sekä Hiltan titulaariipiispaksi 30. huhtikuuta 1983. Piispaksi vihkiminen seurasi 3. heinäkuuta. Pääkonsekraattorina toimi Cándido Genaro Rubiolo, jota avustivat Carlos González Cruchaga ja León Kruk.


title: Rafael Eleuterio Rey

text: Rey sai 18. joulukuuta 1991 nimityksen Zárate-Campanan piispaksi, joksi hänet asetettiin 21. maaliskuuta 1992 ja jona hän toimi, kunnes erosi tehtävistään 3. helmikuuta 2006.


title: Romanssihuijaus

text: Romanssihuijaus on huijaus, jossa sen toteuttajan tavoitteena on saada huijauksen uhri lähettämään rahaa romanssin toivossa nettideittailun kuluessa. Romanssihuijaus on läheistä sukua nigerialaiskirjeille. Takana on yleensä järjestäytynyt rikollisuus.


title: Romanssihuijaus

text:
Romanssihuijari saattaa etsiä potentiaalisia uhreja lehtien ja internetin seuranhakupalstoilla tai lähettämällä massoittain roskapostia satunnaisiin sähköpostiosoitteisiin. Toiminta noudattaa yleensä samaa peruskaavaa. Huijari voi esiintyä yhtä hyvin miehenä kuin naisena, riippuen uhrin sukupuolesta. Hyvin pian ensimmäisten yhteydenottojen jälkeen uhria lähestytään entistä romattisemmilla viesteillä ja lopulta esimerkiksi naiseksi tekeytyvä huijari ehdottaa tapaamista. Huijari kertoo usein olevansa maasta, jossa elintaso on huomattavasti uhrin kotimaata alhaisempi. Jotta matka uhrin luokse olisi mahdollista toteuttaa, pyytää huijari tässä vaiheessa uhrilta rahaa matkakuluihin. Mikäli uhri lähettää rahaa, seuraavaksi huijari ilmoittaa viranomaisten edellyttävän että hakijalla tulee olla hallussaan tietty rahasumma oleskelupäivää kohden viisumin myöntämisen ehtona.
Mikäli uhri lähettää jälleen rahaa, seuraava rahapyyntö tulee taas jollain verukkeella ja huijaus jatkuu niin kauan kun uhri jatkaa rahan lähettämistä. Yleisesti käytettyjä keinoja on vetoaminen hädänalaiseen tilanteeseen kuten ryöstetyksi tulemiseen, onnettomuuteen joutumiseen tai vakavaan sairastumiseen. Yleensä huijari lähettää näistä sähköpostitse ikään kuin todisteeksi valokuvia rikosilmoituksista tai lääkärintodistuksista. Näillä ei ole kuitenkaan minkäänlaista todistearvoa koska niitä voi kirjoittaa helposti kuka tahansa. Joskus internetiin on jopa luotu kokonainen verkkopankkia muistuttava huijaussivusto, jolla huijari yrittää saada tarinalleen uskottavuutta aidon näköisine rahaliikenteineen. Kestipä huijaus kuinka pitkään tahansa, lopputulos on aina sama, eli uhri ei koskaan tapaa huijaria ja uhri on menettänyt rahansa lopullisesti.


title: Romanssihuijaus

text: Toisenlainen romanssihuijauksen muoto on niin sanottu "honey trap". Siinä huijattava houkutellaan matkustamaan huijarin luokse, jopa johonkin kolmannen maailman maahan. Tämä saattaa olla huijattavalle kohtalokasta, sillä siellä hänet saatetaan ryöstää tai kidnapata. Koska tämän tyyppisistä rikoksista saattaa sikäläisten lakien perusteella seurata jopa kuolemantuomio, rikolliset voivat surmata uhrinsa kiinnijäämisen uhatessa peittääkseen jälkensä.


title: Romanssihuijaus

text:
Huijatuksi tulleet eivät aina edes ilmoita asiasta viranomaisille vaikka ymmärtäisivät itsekin tulleensa huijatuksi. Joka tapauksessa viranomaisten on käytännössä mahdotonta ryhtyä etsimään ja tavoittelemaan ulkomailta, etenkin Venäjältä tai Itä-Euroopasta käsin toimivia huijareita. Huijari toimii yleensä sähköpostin takaa tekaistulla henkilöllisyydellä ja rahat voidaan siirtää palvelulla, jossa ei jopa edellytetä henkilötietojen antamista tai tunnistautuneena varat voidaan nostaa esimerkiksi eri puolilla Venäjää. Näin ollen teosta ei jää mitään tutkittavia jälkiä ja rahat on lopullisesti menetetty.
Marin tasavallan Yoshkar-Olassa ja muualla Venäjällä on myös tehty laajoja pidätyksiä muun muassa, kun huijattu on ottanut yhteyttä suoraan presidentti Putiniin.


title: Romanssihuijaus

text:
Huijatulla on mahdollisuus ilmoittaa huijarit niistä varoittaviin sivustoihin kuvineen ja kertomuksineen.
Esimerkiksi Venäjällä, Ghanassa ja Malesiassa tästä osasta huijauksia on tullut jopa satoja miljoonia tuottava rikollisuuden ala.
Moldovan Chișinăussa luotuna on yleinen The Bat! toimisto-ohjelma, jolla pystyy käsittelemään runsaita määriä eri sähköpostitilejä. Sähköpostit yleensä edelleen lähetetään esimerkiksi tietokoneen satelliittiyhteydestä eri maissa toimivien servereiden kautta.
Vaikka nykyteknologia onkin tehnyt romanssihuijauksista yleisempiä, on se ilmiönä ikivanha. Tunnettu suomalainen huijari Ruben Oskar Auervaara etsi 1930-luvulla kirjeenvaihtoilmoituksilla naisia viedäkseen heidän omaisuutensa.


title: B. J. Ward

text: B. J. Ward (s. 16. toukokuuta 1944 Wilmington, Delaware, Yhdysvallat) on yhdysvaltalainen ääninäyttelijä ja oopperalaulaja. Hän oli Playboy Bunnyna vuonna 1963 New York Playboy Clubilla. Ääninäyttelijänä Ward oli muun muassa Kiviset ja Soraset sarjasta tutun Betty Sorasen äänenä muutamissa animaatioelokuvissa, sekä Velma Dinkleyn äänenä vuosina 1997–2002 Scooby-Doon animaatioelokuvissa ja videopelissä. Ward teki urallaan myös muutamia näytelmärooleja muun muassa elokuviin "The New Maverick" (1978) ja "Malice in Wonderland" (1985).


Unkarin alle 20-vuotiaiden jääkiekkomaajoukkue edustaa Unkaria jääkiekon alle 20-vuotiaiden jääkiekko-otteluissa. Joukkue ei ole voittanut yhtään mitalia eikä ole päässyt koskaan pääsarjaankaan. Joukkueen paras sijoitus MM-kisoissa on vuoden 1996 B-sarjan neljäs sija.


title: Stacy Silver

text: Stacy Silver (s. 7. kesäkuuta 1981) on tšekkiläinen pornonäyttelijä ja alastonmalli. Hän on esiintynyt yli sadassa pornoelokuvassa ja myös ohjannut niitä.


title: Stacy Silver

text: Esiintyjänä


title: Stacy Silver

text: Ohjaajana


title: Kiinankuusi

text:
Kiinankuusi ("Picea asperata") on kuusien sukuun (n. 35 lajia) kuuluva ainavihanta puu. Kiinankuusella on tumman sinertävänvihreät neulaset, jotka muistuttavat hopeakuusen neulasia. Hopeakuusella on oksanhaarojen kärkisilmut lyhyempiä, ja kävyt pienempiä ja pehmeäsuomuisia, mutta kiinankuusella kärkisilmut ovat jopa 12 mm ja käpysuomut kovia.
Puu voi kasvaa yli 15 metriä korkeaksi ja kuori on tummanpunertavanharmaa. Alemmat haarat ovat pitkät ja alaspäin kaartuvat, ja ylemmät voivat kaareutua ylöspäin. Laji on kotoisin Etelä-Kiinan vuorilta. Se menestyy ainakin Etelä-Suomessa hyvin.


title: Gilbert- ja Marshallinsaarten valtaus

text: Gilbert- ja Marshallinsaarten valtaus oli Yhdysvaltain toisessa maailmansodassa tekemä operaatio Gilbert- ja Marshallinsaarille. Japani oli miehittänyt molempien saariryhmien saaret joulukuussa 1941. Operaatio alkoi 20. marraskuuta 1943, kun liittoutuneet tekivät maihinnousun Tarawan, Makinin ja Abemaman saarille. Saaret saatiin vallattua helmikuuhun 1944 mennessä ja niitä käytettiin myöhemmin hyödyksi Mariaanien taistelussa. Marshallinsaarista saatiin kuukauden aikana vallattua Kwajaleinin, Majuron ja Enewetakin saaret. Wotjen, Milin, Maloelapin ja Jaluitin saaret pysyivät japanilaisten hallussa sodan loppuun asti vuoteen 1945.


Jääkiekon nuorten maailmanmestaruuskilpailut 1981 pelattiin Länsi-Saksassa ja maailmanmestaruuden voitti Ruotsi. Kaikki siihenastiset mestaruudet voittanut Neuvostoliitto jäi pronssille.


title: Jääkiekon nuorten maailmanmestaruuskilpailut 1981

text: A-sarja


title: Vladimir Zubkov

text: Vladimir Anatoljevitš Zubkov (; s. 30. huhtikuuta 1948 Novosibirsk) on Neuvostoliittoa edustanut, kilpauransa päättänyt kreikkalais-roomalaisen tyylin painija. Hän edusti seuratasolla Burevestnik Minskiä.


title: Vladimir Zubkov

text: Zubkov kilpaili alle 48-kiloisten sarjassa, jossa hän sai hopeaa MM-kisoissa 1970 Edmontonissa. Hän saavutti kultaa neljissä MM-kilpailuissa peräkkäin vuosina 1971, 1973, 1974 ja 1975 mutta jäi Münchenin olympialaisissa 1972 toiselle kierrokselle hävittyään kisoista mitalin saaneille Stefan Angeloville ja Gheorghe Berceanulle.


title: Giuseppe Matarrese

text: Giuseppe Matarrese (s. 3. kesäkuuta 1934 Andria) on italialainen roomalaiskatolinen piispa. Hänet vihittiin papiksi 15. maaliskuuta 1959 ja nimitettiin Frascatin suburbikaarisen hiippakunnan piispaksi 11. marraskuuta 1989. Piispaksi konsekroinnin suoritti 16. joulukuuta Ugo Poletti, jota avustivat Giovanni Battista Re ja Luigi Liverzani. Matarrese asetettiin virkaansa 14. tammikuuta 1990, ja hän toimi siinä, kunnes jäi eläkkeelle 2. heinäkuuta 2009.


title: Luonnonmukaisuus

text: Luonnonmukaisuus on luonnollisuuteen, luontoon soveltuvuuteen tai luonnon säästämiseen pyrkivä elintapa, ruoantuotantotapa tai rakennustapa. Luonnonmukaisessa elämäntavassa pyritään usein jäljittelemään ihmisen elintapoja ennen maanviljelyn, teollistumisen ja modernin yhteiskunnan syntyä, ja sitä kutsutaankin joskus myös kivikautiseksi (paleoliittiseksi) elämäntavaksi.


title: Luonnonmukaisuus

text: Luonnonmukaisen elämäntavan puolestapuhujien mukaan luonnonmukaisuus on monelta osin terveellisempää tai ekologisempaa kuin nykyaikainen elämäntapa, sillä ihminen on sopeutunut siihen satojen tuhansien vuosien aikana paremmin kuin nykyelämään. Luonnonmukaisesti elävät ihmiset pyrkivät välttämään niin sanotut elintasosairaudet, jotka johtuvat usein väärästä ruokavaliosta ja vääristä elämäntavoista.


title: Luonnonmukaisuus

text: Luomu (lyhennetty sanasta luonnonmukainen) on ruoantuotantosertifikaatti, jonka saaminen edellyttää tiettyjen luonnonmukaisuuteen perustuvien tuotantosäädösten noudattamista.


title: Luonnonmukaisuus

text: Luonnonmukaiseksi ravinnoksi luetaan esimerkiksi lajityypillisissä olosuhteissa lajityypillistä ravintoa syöneiden eläinten liha ja mahdollisimman vähän prosessoidut ja jalostetut kasvikunnan tuotteet. Ruoan tulee myös olla ihmisen ruokavalioon sopivaa. Luonnonmukaisista ruokavalioista tyypillisin on kivikautinen ruokavalio.


title: Luonnonmukaisuus

text: Kivikautisen (paleoliittisen) ruokavalion pyrkimyksenä on jäljitellä ihmisen ruokavaliota ennen maanviljelyn syntyä. Tällaiseen ruokavalioon ihminen on ruokavalion puolestapuhujien mukaan biologisesti sopeutunut, eikä nykyaikainen ravintoköyhä, prosessoitu ja hiilihydraattivoittoinen ruokavalio ole hyväksi terveydelle. Kivikautiseen ruokavalioon kuuluvat etenkin riista, kala, marjat ja kasvikset.


title: Luonnonmukaisuus

text: Luonnonmukainen (luomu-) tuotanto on tuotantotapa, johon saa viitata maataloustuotteissa, rehuissa, elintarvikkeissa ja alkoholijuomissa vain silloin, kun tiettyjä EU-lainsäädännössä määriteltyjä säännöksiä on noudatettu. Luomuvalvonta on maksullista ja sen kulut peritään tuottajilta. Sana "luonnonmukainen" on kielletty markkinoinnissa ilman luomumerkintää, mutta "luonnollinen" on sallittu.


title: Luonnonmukaisuus

text: Luomusertifikaattia ei kuitenkaan saa myöntää luonnossa kasvaneelle riistalle tai villikalalle, sillä Elintarvikeviraston mukaan villieläimen ruokavaliota ei pystytä valvomaan. Toisaalta luomumerkki voidaan myöntää kasvatusaltaassa kasvatetulle lohelle, jota on ruokittu kalanrehulla.


title: Luonnonmukaisuus

text: BARF-ruokinta eli "barffaus" tarkoittaa lemmikkieläinten ruokkimista niiden luontaisella raakaravinnolla, kuten lihaisilla raakaluilla, mutta ei esimerkiksi kuivamuonalla.


title: Luonnonmukaisuus

text: Luonnonmukaisessa liikunnassa jäljitellään ihmisen luontaista liikkumista tai olemista ja pyritään käyttämään luonnon tarjoamia liikuntamahdollisuuksia hyväksi keinotekoisten ympäristöjen sijaan.


title: Luonnonmukaisuus

text: Ihmiselle luontaisina liikuntamuotoina pidetään erityisesti pitkäkestoista ja rauhallista kävelyä tai hölkkää, nopeita pyrähdyksiä ja tehokkaita voimaharjoituksia.


title: Luonnonmukaisuus

text: Liikunnan tulisi olla monipuolista ja leikkisää: esimerkiksi puihin kiipeily on yksi suositeltava liikuntamuoto. Liikuntaa tulisi harjoittaa mahdollisimman vähin varustein ja yleensä vain kehon omaa painoa vastuksena käyttäen.


title: Luonnonmukaisuus

text: Jotkut suosittelevat paksupohjaisista juoksukengistä luopumista, sillä tuetut kengät estävät ihmisen luontaisen juoksuaskelluksen ja aiheuttavat jalkavaivoja. Viime vuosina monet ovat siirtyneet käyttämään ohutpohjaisia juoksukenkiä tai juoksemaan paljain jaloin.


title: Luonnonmukaisuus

text: Ulkoilu on tärkeä luonnonmukaisen elämäntavan osa. Auringossa tulisi oleskella riittävän paljon D-vitamiinin saannin ja hormonitoiminnan kannalta. Kylmän ja muiden luonnonolosuhteiden kestäminen myös karaisee kehoa ja vähentää sairasteluja.


title: Luonnonmukaisuus

text:
Naturismi tarkoittaa luonnolliseksi koettua alastomuutta edustavaa harrastusta tai elämäntapaa. Naturistit luonnehtivat naturismia tavaksi elää ja nauttia aidosti ja puhtaasti alastomuudesta ilman kiristäviä vaatteita luonnon helmassa.
Kyykkyasentoa pidetään ihmisen luonnollisimpana matalana asentona. Lapsi osaa luontaisesti olla kyykyssä ja luonnonkansoille asennon käyttäminen on tyypillistä tuolien puutteessa. Länsimaalaiset ovat siirtyneet selkää rikkoviin tuoleihin , eivätkä kenkien käytöstä johtuvan akillesjänteen lyhenemisen seurauksena usein osaa enää olla kyykyssä.


title: Luonnonmukaisuus

text:
Nykyaikaisessa yhteiskunnassa lasten leikkiminen on usein tarkkaan säännösteltyä ja sille on varattu keinotekoiset tilat. Jotkut kuitenkin suosittelevat, että lasten sallittaisiin liikkua vapaasti ympäristössään jopa pienen riskinkin uhalla. Puissa kiipeily on hyvä tapa oppia koordinaatiota, toisin kuin standardimallisissa ja turvallisissa kiipeilytelineissä.
Ihmisen suositellaan noudattavan luonnonmukaista unirytmiä. Tämä tarkoittaa nukkumaan menemistä pimeän tultua ja heräämistä ilman herätyskelloa. Unen pitää myös olla riittävän pitkä, yleensä 8 tuntia.


title: Luonnonmukaisuus

text: Luonnonkansojen naiset synnyttävät usein kyykkyasennossa. Suomessa Aktiivinen Synnytys -yhdistys pyrkii edistämään luonnonmukaista synnyttämistä. Luonnonkansat myös imettävät lapsiaan pitempään kuin länsimaiset.


title: Luonnonmukaisuus

text: Nykyaikainen steriili elinympäristö voi olla epäterveellistä, sillä lapsen vastustuskyky allergioita vastaan kaipaa haasteita, joita luonnossa esiintyvä lika tarjoaa.


title: Luonnonmukaisuus

text: No-poo-liike hylkää kemikaaleista tehdyt shampoot ja pesee hiukset vedellä tai luonnonmukaisilla pesu- ja hoitoaineilla kuten ruokasoodalla, vedellä tai omenaviinietikalla, sillä kemikaalit poistavat hiuksista niiden suojaavan talikerroksen ja aiheuttavat rasvoittumiskierteen. Shampoosta luopumista pidetään myös ekologisesti hyvänä ratkaisuna. Monet dermatologit ja kampaajat suosittelevat hiusten pesemisen vähentämistä, jotta hiuksista tulisi pehmeämmät, kimmoisammat ja hilseily vähenisi.


title: Luonnonmukaisuus

text: Luonnonmukainen rakentaminen tarkoittaa luonnon huomioon ottamista rakennettaessa. Esimerkiksi luonnonmukaisella vesirakentamisella tarkoitetaan rakentamistapaa, jossa uoman monimuotoisuutta suojellaan ja rakentamisesta aiheutuvat haitat estetään korvaavin toimenpitein.


title: Luonnonmukaisuus

text: Luonnonmukaista elämäntapaa voi noudattaa luopumalla kokonaan nykyaikaisen yhteiskunnan hienouksista ja muuttamalla alkeellisempiin olosuhteisiin maaseudulle. Tätä kautta voidaan usein myös vähentää omaa hiilijalanjälkeä.


title: Chandler Riggs

text: Chandler Riggs (s. 27. kesäkuuta 1999 Atlanta, Georgia) on yhdysvaltalainen näyttelijä, joka tunnetaan parhaiten Carl Grimesin roolistaan yhdysvaltalaisessa televisiosarjassa "The Walking Dead". Riggs valittiin rooliin kesäkuussa 2010, hieman ennen 11-vuotispäiväänsä.


title: Voltron: Defender of the Universe (videopeli)

text: Voltron: Defender of the Universe on vuonna 2011 julkaistu shoot ’em up -videopeli, joka perustuu . Pelin kehitti Behaviour Interactive ja julkaisi THQ. Se julkaistiin PlayStation 3:lle ja Xbox 360:lle PlayStation Networkin ja Xbox Live Arcaden kautta.


text: Peli sai pääosin vaihtelevia arvosanoja, mutta pääosin peliä pidettiin lähinnä faneille tarkoitettuna pelinä. IGN sivusto antoi muun muassa molemmille alustoille pelin arvosanaksi 4/10.


title: Lauri Kohtamäki

text: Lauri Matti Samuel Kohtamäki (s. 28. huhtikuuta 1989 Turku) on suomalainen pikajuoksija. Hän edustaa Noormarkun Nopsaa ja hänen valmentajanaan toimii Seppo Välimäki. Aikuisten SM-kisoista Kohtamäki on voittanut ulkoradoilta viisi kultaa ja pronssin 4 × 400 metrin viestijuoksussa sekä sisäradoilta kaksi kultaa ja pronssin 200 metrin juoksussa.


title: Lauri Kohtamäki

text: Kohtamäen ennätyksiä ovat 100 metrin 10,69, 200 metrin 21,25 ja 400 metrin 48,24. Kohtamäki juoksi vuonna 2008 400 metrin 19-vuotiaiden sisäratojen Suomen ennätyksen 48,82.


title: Kaisa Kiintonen

text: Kaisa Henna-Riikka Kiintonen (s. 18. maaliskuuta 1980 Forssa) on suomalainen moukarinheittäjä. Hän edustaa Leppävaaran Sisua ja hänen valmentajanaan toimii Kalevi Kiintonen. Kalevan kisoista Kiintonen on voittanut kaksi pronssia. Virallisissa kilpailuissa hän ei ole esiintynyt vuoden 2006 jälkeen. Kiintosen ennätys 62,99 m on vuodelta 2001 ja se oikeuttaa Suomen kaikkien aikojen tilastossa sijaan 11.


title: Annika Nurminen

text: Satu Maarit Annika Nurminen (s. 27. joulukuuta 1987 Hartola) on suomalainen moukarinheittäjä. Hän edustaa Hartolan Voimaa ja hänen valmentajanaan on toiminut vuodesta 2004 lähtien Taisto Polvi. Kalevan kisoista Nurminen on saavuttanut yhden pronssin. Hänen ennätyksenä 62,95 m on vuodelta 2007 ja se oikeuttaa Suomen kaikkien aikojen tilastossa sijaan 12.


title: Cirsium fontinale

text: Cirsium fontinale on monivuotinen asterikasveihin kuuluva yrtti. Lajia esiintyy pienellä alueella pohjois- ja keski-Kaliforniassa alle 750 metrin korkeudessa. Laji on luokiteltu erittäin uhanalaiseksi.


title: Cirsium fontinale

text: "Cirsium fontinalella" on varsi, josta kasvaa voimakkaan aaltomaisia lehtiä. Kasvit voivat olla 0,5–2,2 metriä korkeita. Kasvilla voi olla yksi tai useampia varsia ja jotkin kasvit voivat kuolla kukinnan jälkeen, huolimatta siitä, että kasvi on luokiteltu monivuotiseksi.


title: Ched Evans

text: Chedwyn Michael "Ched" Evans (s. 28. joulukuuta 1988 Rhyl) on walesiläinen jalkapalloilija, pelipaikaltaan hyökkääjä. Hän edustaa Englannin Ykkösliigan Chesterfieldia. Maajoukkueurallaan Evans on pelannut 13 A-maaottelua Walesin maajoukkueen paidassa.


title: Ched Evans

text: Evans siirtyi vuonna 2002 Manchester Cityn junioriakatemiaan, hänen edellisen seuransa Chester Cityn juniorijoukkueiden kaaduttua. Hän teki debyyttinsä seuran edustusjoukkueessa syyskuussa 2007, Norwich Cityä vastaan. Pian tämän jälkeen Evans siirtyi loppukaudeksi lainalle Norwichiin, jossa pääsi pelaamaan vakituisesti edustusjoukkueessa. Evans palasi seuraavaksi kaudeksi Manchesteriin, mutta koki vaikeuksia päästä edustusmiehistöön.


title: Ched Evans

text: Manchester Cityn alettua hankkimaan runsaasti uusia pelaajia, muun muassa Carlos Tévezin ja Evansin maanmiehen Craig Bellamyn, Evans päätti siirtyä muualle saadakseen enemmän peliaikaa. Heinäkuussa 2009 Evans siirtyi Sheffield Unitedin riveihin kolmen miljoonan punnan siirtosummalla. Sheffieldissä Evans sai alkuvaikeuksien jälkeen runsaasti vastuuta, ja hänet valittiin kauden 2011-2012 jälkeen Englannin Ykkösliigan kauden tähdistöjoukkueeseen. Saatuaan vankeustuomion Sheffield United jätti kuitenkin tarjoamatta jatkosopimusta. Vapauduttuaan vankilasta ja puhdistettuaan nimensä Evans sai sopimuksen Chesterfieldiin kaudeksi 2016-2017.


title: Ched Evans

text: Maajoukkueurallaan Evans on päässyt kentälle pääasiassa vaihtomiehen roolissa, edellään vakiohyökkääjät Craig Bellamy ja Robert Earnshaw. 13 A-maaottelussaan Walesin maajoukkueen paidassa hän on tehnyt yhden maalin, debyytissään Islantia vastaan vuonna 2008.


title: Ched Evans

text: Evans sai 20. huhtikuuta 2012 viiden vuoden ehdottoman vankeustuomion, oikeuden todettua hänen syyllistyneen 19-vuotiaan naisen raiskaamiseen toukokuussa 2011 hotellissa lähellä Evansin kotikaupunkia Rhyliä. Toinen syytettynä ollut jalkapalloilija, Port Valen Clayton McDonald todettiin oikeudessa syyttömäksi. Evans vapautui 17. lokakuuta 2014 istuttuaan puolet tuomiostaan.


title: Ched Evans

text: Vapauduttuaan Evans jatkoi oikeustaistelua nimensä puhdistamiseksi. Vetoomustuomioistuin mitätöi uuteen todistusaineistoon nojaten alkuperäisen tuomion huhtikuussa 2016 ja määräsi uuden oikeuskäsittelyn joka lokakuussa 2016 totesi Evansin syyttömäksi raiskaukseen.


title: Grid Solutions

text: Grid Solutions Oy (vuosina 2010–2016 "Alstom Grid Oy") on Tampereella ja Vantaalla toimiva sähköverkon loistehon kompensointilaitteita, harmonisten yliaaltojen suodatuslaitteita ja kondensaattoreita valmistava yritys. Yrityksen liikevaihto on noin 80 milj. euroa ja sillä on noin 260 työntekijää (2011). Grid Solutions Oy:n toimitusjohtajana toimii Jouni Mälkönen. Yrityksen vanha nimi Nokian Kondensaattorit / Nokian Capacitors on edelleen yrityksen aputoiminimenä. Nykyään yritys on osa General Electricin (GE) Grid Solutions -liiketoimintaa.Vuonna 1982 kondensaattoritehtaan jätevarastosta upotettiin salaa muun muassa PCB:tä sisältäviä myrkkytynnyreitä Dragsfjärdin edustalle Lounais-Suomeen. Nokian tiedotuspäällikkö väitti yhtiön toimineen laillisesti ja joutuneen petoksen uhriksi.


title: Grid Solutions

text: Tampereella Pyhäjärveen laskevan Viinikanojan edustalla simpukoissa havaitut Suomen korkeimmat PCB-pitoisuudet ovat hyvin todennäköisesti päässeet Nokian kondensaattoritehtaasta 1980-luvulla. Ympäristömyrkkypitoisuudet ylittivät 2000-luvun alussa enimmäisraja-arvot jopa 800-kertaisesti.


title: Sabar

text: Sabar on senegalilainen nahkapäällysteinen rumpu, jota soitetaan yhdellä kädellä ja ohuella puupuikolla maassa tai hihnalla hartialle ripustettuna. Sitä on käytetty wolof- ja serer-kansojen viestien välittämiseen kylien välillä. Sabar on myös tanssityylin nimi.


title: Joseph Aind

text: Joseph Aind (s. 5. marraskuuta 1945) on intialainen roomalaiskatolinen piispa. Hänet vihittiin salesiaanien papiksi 27. marraskuuta 1976 ja nimitettiin Dibrugarhin hiippakunnan johtoon 11. marraskuuta 1994. Piispaksi vihkiminen seurasi 19. maaliskuuta 1995. Pääkonsekraattorina toimi Thomas Menamparampil, jota avustivat Joseph Mittathany ja Robert Kerketta.


title: Wallander: Kosto

text: Kosto on ruotsalainen rikoselokuva vuodelta 2009. Se on Wallander-elokuvasarjan toisen tuotantokauden ensimmäinen elokuva. Elokuva esitettiin ensin elokuvateattereissa, ensi-ilta oli Ruotsissa tammikuussa. DVD-levy julkaistiin toukokuussa.


title: Wallander: Kosto

text: Terrori-isku katkaisee sähköt koko Ystadista. Mohammed-pilapiirrosnäyttelyn järjestäjä murhataan. Epäilyt kohdistuvat islamisteihin. Rikosta saapuu selvittämään Ystadin poliisin avuksi kaksi turvallisuuspoliisin Säpon tutkijaa. Armeijan joukot kutsutaan auttamaan järjestyksenpidossa.


title: Wallander: Kosto

text: Keskelle kaaosta saapuu kaksi uutta poliisiharjoittelijaa, Isabelle (Nina Zanjani) ja Pontus (Sverrir Gudnason).


title: Wallander: Kosto

text: Filmgoerin Lasse Lepola arvioi Koston siihenastisista parhaaksi Wallander-elokuvaksi, jossa uudistunut Wallander ”palaa melkoisella ryminällä”. Myös muutama muu arvostelija piti elokuvasta, joskin sitä moitittiin hieman rutiinomaiseksi ja ajoittain kömpelöksi.


title: Piretta-P.T.A.

text: Piretta-P.t.a. Oy oli suomalainen vaatetusalan yritys, joka toimi Kuopiossa. Vuonna 1967 perustettiin Kuopioon Piretta Oy, joka erikoistui valmistamaan muodikkaita päällysvaatteita nuorille naisille.


title: Piretta-P.T.A.

text: Monista muista suomalaisista tekstiiliyrityksistä poiketen Piretta panosti jo alkuvuosinaan vahvasti Neuvostoliiton bilateraalikaupan sijasta länsimaihin kohdistuvaan vientiin. Vuonna 1974 toimitusjohtaja Veijo Koponen palkkasi Ritva-Liisa Pohjalaisen suoraan Taideteollisesta korkeakoulusta suunnittelemaan yrityksen vientivaatemallistoja. Vuosina 1986–1995 Pohjalainen toimi Piretta-P.t.a.:n pääsuunnittelijana.


title: Piretta-P.T.A.

text: 1970-luvun lopussa Piretta ryhtyi kehittämän rinnakkaismallistoa entistä nuoremmalle kohderyhmälle. Uusi tuotelinja eriytettiin 1980 P.T.A-marketing Oy:ksi, joka alkoi valmistaa asukokonaisuuksia myös nuorille miehille. Valikoimiin kuului muitakin kuin itse valmistettuja tuotteita. Yhtiöt fuusioitiin vuonna 1983 Piretta-P.t.a. Oy:ksi.


title: Piretta-P.T.A.

text: Vahvimmillaan yritys oli 1980-luvun loppuvuosina, jolloin Piretta-P.t.a. markkinoi tarkoin segmentoituja naisten, miesten ja nuorten mallistoja merkeillä Piretta, P.T.A. ja miestenmerkki St. Jacques. Muita yrityksen vaatemerkkejä olivat Biggest, Avenue ja Primizia. Pirettalla oli tuotantolaitokset Kuopiossa, Iisalmessa ja Pietarsaaressa sekä tytäryhtiöt Ruotsissa, Tanskassa, Norjassa ja Englannissa. Tytäryhtiöt paitsi markkinoivat emoyhtiön valmistamia tuotteita kohdemaissa, myös hankkivat asukokonaisuuksiin kuuluvia oheistuotteita kolmansista maista. Piretta-P.t.a.:n Portugalissa sijainneen tytäryhtiön tehtävänä oli oheistuotteiden valmistuttaminen ja valmistuksen valvonta Portugalissa. Piretta-P.t.a. -konsernin liikevaihdosta vuonna 1987 kotimaan osuus oli 38 %, länsiviennin 60 % ja Neuvostoliittoon ja muihin itäblokin maihin suuntautuneen viennin 2 %. Henkilöstön määrä oli tuolloin 730, joista Suomessa työskenteli 690.


title: Piretta-P.T.A.

text: Piretta-P.t.a. sai Tasavallan presidentin vientipalkinnon vuonna 1988.


title: Piretta-P.T.A.

text: Piretta-P.T.A. Oy:n A-osake oli listattu OTC-listalla 7.2.1989–29.9.1990 ja meklarilistalla 1.10.1990–28.6.1991.


title: Piretta-P.T.A.

text: Yhtiö ajautui konkurssiin laman iskettyä Suomeen 1991. Konkurssi vaikutti yllätykseltä, sillä yhtiö oli menestyvän yrityksen maineessa. Sen kannattavuus oli kuitenkin heikentynyt nopeasti. Yrityksen kasvu oli ollut hallitsematonta eikä toiminta pysynyt johdon käsissä. Johto yritti useita samanaikaisia investointeja, joita oli mahdotonta koordinoida. Johdossa oli tapahtunut myös sukupolvenvaihdos, josta seurasi päättämättömyys. Yritys oli pyrkinyt kansainvälistymään liian nopeasti ja laajentanut kapasiteettiaan liian nopeasti, koska sillä oli liian suuret odotukset. Vakavaraisuus oli päästetty liian alas, kohonnut korkotaso rasitti tulosta liikaa ja saneeraus aloitettiin vasta epätoivoisessa tilanteessa. Suhteiden hoito rahoittajiin oli epäonnistunut ja liikkeenjohdon suunnittelu- ja valvontajärjestelmät pettäneet.


title: Piretta-P.T.A.

text: Yhtiön toimintaa jatkoi uusi Avardo Oy, josta Lassila & Tikanoja omisti 35 %. Vuonna 1995 Avardokin meni konkurssiin ja perustettiin P.T.A Group Oy, jonka omistaja oli aluksi Merita-pankki ja vuodesta 1998 Captum Group. P.T.A. Group siirsi kaiken ompelutoimintansa Viroon vuonna 2001, mutta ajautui siitä huolimatta konkurssiin 2002. P.T.A. Group ehti yhdentoista toimintavuotensa aikana tehdä vain yhden voitollisen tilinpäätöksen.


title: Piretta-P.T.A.

text: Toukokuussa 2014 Kuopion rouvasväenyhdistys luovutti Piretan jäämistöä Kuopion kulttuurihistorialliselle museolle. 600 – 1 000 eri tuotteesta, muun muassa vaatteista ja leikekirjoista koostuvasta kokoelmasta koottiin näyttely "From Piretta with Love" kesäksi 2015.


title: PTA

text: Lyhenne PTA voi tarkoittaa seuraavia:


title: Wallander: Syyllisyys

text: Syyllisyys on Wallander-elokuvasarjan toisen tuotantokauden toinen elokuva, koko sarjan viidestoista elokuva.


title: Wallander: Syyllisyys

text: Elokuvan alussa pikkupoika katoaa päiväkodista. Epäilykset kohdistuvat hiljattain vapaaksi päässeeseen keski-ikäiseen lasten hyväksikäytöstä tuomittuun henkilöön. Keskeiseen rooliin tässä elokuvassa nousee rikospoliisi Martinsson, jolle pojan löytäminen ja syyllisen kiinnisaanti muodostuvat pakkomielteeksi.


title: Wallander: Syyllisyys

text: Edellisen osan jälkeen kauden toinen Wallander arvosteltiin hieman vaisummaksi ja arkisemmaksi sekä ohjaustyön osalta vähemmän onnistuneeksi. Elokuvan käsikirjoitusta ja Jan Mybrandin näyttelijäsuoritusta hyväksikäyttäjänä kuitenkin kehuttiin.


title: Lahokaviosammal

text:
Lahokaviosammal ("Buxbaumia viridis") on kaviosammalten heimoon ja kaviosammalten sukuun kuuluva sammal.
Lahokaviosammalen tunnistaa hieman kaviota muistuttavista itiöpesäkkeistä. Sen itiöpesäkkeet ovat vihreät ja pesäkeperä on punainen, kun taas kalliokaviosammalella itiöpesäkkeet ovat ruskeita.


title: Lahokaviosammal

text: Lahokaviosammal kasvaa pohjoisella pallonpuoliskolla lauhkealla vyöhykkeellä. Sitä on tavattu Ahvenanmaalta ja Varsinais-Suomesta sekä Uudeltamaalta, ja nyttemmin myös ainakin Satakunnasta. Se on Suomessa äärimmäisen uhanalainen.


title: Lahokaviosammal

text: Lahokaviosammal kasvaa lahopuulla.


title: Illich Guardiola

text: Illich Guardiola (s. 5. heinäkuuta 1972 Honduras) on yhdysvaltalainen ääninäyttelijä.


title: Illich Guardiola

text: Guardiola aloitti ääninäyttelemisen vuonna 2000 dubbaamalla animea. Hänen ensimmäiset roolinsa olivat sarjoissa "Gasaraki" ja "Generator Gawl". Kolme vuotta myöhemmin Guardiola sai ensimmäisen pääroolinsa sarjasta "Saiyuki". Hänellä oli sittemmin rooleja myös Beyblade V-Forcessa (Zeo Zagart) ja issa. Guardiola esitti pääosaa myös 12-osaisessa "Samurai Gunissa".


title: Mikael Ruohomaa

text: Mikael Aaro Matias Ruohomaa (s. 17. marraskuuta 1988 Alastaro) on suomalainen jääkiekkoilija, joka pelaa KHL-joukkue Neftehimik Nižnekamskissa. Ruohomaa on pelipaikaltaan keskushyökkääjä, mutta hän osaa pelata myös laidassa.


title: Mikael Ruohomaa

text: Ruohomaa on Forssan Palloseuran kasvatti, mutta hän pelasi juniorina sittemmin myös Lauttakylän Lujassa, josta Ruohomaa siirtyi edelleen Porin Ässiin. Hän voitti seurassa C-nuorten SM-pronssia vuonna 2004 ja Suomenmestaruuden vuonna 2005. Ruohomaa oli jälkimmäisenä keväänä Ässien paras pistemies pudotuspeleissä tehoilla 4+6=10. Keväällä 2006 hän voitti B-nuorten SM-hopeaa. Ruohomaa pelasi alkukauden 2006–2007 Ässät-Teamin A-nuorissa, mutta siirtyi kesken kauden miesten II-divisioonaan ja Lauttakylän Lujan riveihin. Hän oli kauden päätteeksi nostamassa joukkuetta Suomi-sarjaan. Toisella Suomi-sarjakaudellaan 2007–2008 Ruohomaa oli LLujan paras pistemies, maalintekijä ja syöttäjä runkosarjassa tehoilla 14+23=37 ja hän jakoi joukkueen sisäisen pistepörssin voiton Kari Kouttisen kanssa kevään 2008 karsintasarjassa tehoilla 7+13=20.


title: Mikael Ruohomaa

text: Kesken kauden 2009–2010, tammikuun 2010 lopulla Ruohomaa vaihtoi Suomi-sarjajoukkuettaan LLujasta KOOVEE:hen. Hän voitti kauden päätteeksi Suomi-sarjan pronssia. Kaudeksi 2010–2011 Ruohomaa siirtyi sarjatasoa ylemmäs Mestis-joukkue Lempäälän Kisaan. Tulokaskausi Mestiksessä toi hänelle 27 runkosarja- ja kolmessa playoff-ottelussa tehot 7+8=15. Ruohomaa pelasi myös osan kaudestaan lainalla KOOVEE:ssa.


title: Mikael Ruohomaa

text: Kaudeksi 2011–2012 Ruohomaa siirtyi LeKistä tutun joukkuetoveri Jarkko Näppilän vanavedessö try-out -leirin kautta Jokipoikien riveihin. Hän teki läpimurtonsa Mestiksessä, vakiinnutti paikkansa joukkueen kakkosketjussa ja oli Jokipoikien toiseksi paras pistemies Juuso Rajalan jälkeen tehoilla 12+26=38. Kevään 2012 pudotuspeleissä Ruohomaa oli viidellä osumallaan joukkueen paras maalintekijä Olavi Vauhkosen kanssa. Hän voitti kauden päätteeksi Mestis-hopeaa.


title: Mikael Ruohomaa

text: Ruohomaa teki kaudeksi 2012–2013 kaksivuotisen sopimuksen SM-liigajoukkue JYPin kanssa. Hän teki liigadebyyttinsä 27. syyskuuta 2012 vieraissa Saimaan Palloa vastaan ja sai ottelussa jääaikaa 5.26 minuuttia. Ruohomaa pelasi kautensa pitkälti JYPin ja farmijoukkue JYP-Akatemian välillä. Hän jäi JYPin SM-liigajoukkueessa varsin pieneen rooliin ja teki 18 runkosarja- ja yhdessä playoff-ottelussa kaksi maalia, jotka molemmat syntyivät 21. helmikuuta 2013 vieraissa Kalevan Palloa vastaan. Ruohomaan toinen osuma jäi JYPin 3–5-voittoon päättyneen ottelun ratkaisumaaliksi. Hän voitti kauden päätteeksi SM-pronssia.


title: Mikael Ruohomaa

text: Kesäkuussa 2013 Ruohomaa siirtyi JYPistä vuokralle hänen aiempaan seuraansa Jokipoikiin koko kauden 2013–2014 ajaksi. Hän sijoittui tehoilla 22+43=65 koko Mestiksen pistepörssissä toiseksi edellään vain Hokin Teemu Virtala. Pelaajat valitsivat Ruohomaan koko sarjan parhaaksi pelaajaksi, ja hänet palkittiin Kultaisella kiekolla. Hänet palkittiin myös parhaana hyökkääjänä Mika Helkearo -palkinnolla ja valittiin ensimmäiseen tähdistökentälliseen. Ruohomaa valittiin myös Mestiksen tammikuun 2014 kuukauden pelaajaksi.


title: Mikael Ruohomaa

text: Kaudeksi 2014–2015 Ruohomaa siirtyi kaksivuotisella sopimuksella Kalevan Pallon riveihin. Kausi 2014–2015 oli hänelle ensimmäinen kokonainen SM-liigassa ja Ruohomaa teki 53 runkosarjaottelussa tehot 6+20=26 sekä kuudessa playoff-ottelussa tehot 3+1=4. Hän oli runkosarjassa KalPan kolmanneksi paras pistemies Jaakko Rissasen kanssa ja kevään 2015 pudotuspeleissä joukkueen paras maalintekijä kolmella osumallaan. Ruohomaa teki liigauransa ensimmäisen playoff-maalin 24. maaliskuuta 2015 kolmannessa puolivälieräottelussa vieraissa Rauman Lukkoa vastaan. Hänen osumansa ratkaisi KalPalle 3–4-jatkoaikavoiton ajassa 66.37. Ruohomaa palkittiin ottelun "Ilta-Sanomien" kolmen tähden tähtipelaajana. Seuraavassa ottelussa 26. maaliskuuta 2015 hän viimeisteli KalPan 4–2-voittoon päättyneessä ottelussa kaksi maalia, joista jälkimmäinen jäi ottelun voittomaaliksi. Ruohomaa keräsi ottelussa myös yhden syöttöpisteen. Hänet palkittiin taas "Ilta-Sanomien" kolmen tähden tähtipelaajana. Lukko vei kuitenkin lopulta koko ottelusarjan voitoin 4–2.


title: Mikael Ruohomaa

text: Ruohomaa nousi kaudella 2015–2016 KalPan ykkössentteriksi Jaakko Rissasen loukkaantumisen myötä. Hän voitti joukkueen sisäisen piste- ja syöttöpörssin tehoilla 12+31=43, kuten myös kevään 2016 pudotuspelien ensimmäisen kierroksen kolmessa ottelussa tehoilla 1+2=3.


title: Mikael Ruohomaa

text: Kaudeksi 2016–2017 Ruohomaa siirtyi kaksivuotisella sopimuksella Oulun Kärppiin. Hän voitti Mestarien liigassa joukkueen sisäisen piste- ja maalipörssin tehoilla 3+2=5 sekä sisäisen tehotilaston lukemalla +5. Ruohomaan runkosarja SM-liigassa jäi kuitenkin vain 21 ottelun mittaiseksi loukkaantumisten vuoksi. Marraskuussa 2016 hän loukkaantui loppuvuodeksi, mutta Ruohomaa joutui kuitenkin jo toisessa paluuottelussaan yli kahdeksi kuukaudeksi runkosarjan loppupuolelle asti sivuun alavartalovamman vuoksi tammikuussa 2017.


title: Mikael Ruohomaa

text: Kaudeksi 2017–2018 Ruohomaa nimettiin Kärppien varakapteeniksi. Hän teki SM-liigan yhden kauden piste-ennätyksensä tehoilla 20+29=49, joilla Ruohomaa oli joukkueen kolmanneksi paras pistemies ja sijoittui koko SM-liigan pistepörssissä yhdeksänneksi. Hän muodosti yhdessä Julius Junttilan ja Charles Bertrandin kanssa Kärppien ykkösketjun, joka pelasi pääsääntöisesti läpi koko runkosarjan 2017–2018. Ketjua pidettiin yleisesti koko SM-liigan kauden parhaana ketjuna. Kesken puolivälieräsarjan ketju kuitenkin hajotettiin, kun sekä Bertrand että Junttila olivat jääneet aiemmin maaliskuussa kokonaan ilman tehopisteitä. Pudotuspelien edetessä Ruohomaan laidoilla pelasivat niin Saku Mäenalanen, Ville Leskinen, Nicklas Lasu että Kristian Vesalainen. Kauden viimeisessä ottelussa, kuudennessa finaaliottelussa vieraissa Tapparaa vastaan hänen johtamansa ykkösketjun täydensivät Ville Leskinen ja Charles Bertrand. Ruohomaa voitti kauden päätteeksi Suomenmestaruuden.


title: Mikael Ruohomaa

text: Ruohomaa siirtyi kaudeksi 2018–2019 vuoden mittaisella sopimuksella KHL-joukkue Neftehimik Nižnekamskiin.


title: Mikael Ruohomaa

text: Ruohomaa on pelannut Suomen A-maajoukkueessa viisi ottelua tehden kaksi syöttöpistettä. Hän sai tililleen ensimmäisen A-maaottelunsa Channel One Cupin Prahassa pelatussa avausottelussa 13. joulukuuta 2017 Tšekkiä vastaan. Ruohomaa merkittiin Suomen 13. hyökkääjäksi, eikä hän saanut lopulta jääaikaa. Ruohomaa sai peliaikaa kuitenkin seuraavassa ottelussa 15. joulukuuta 2017 Moskovan VTB-jääpalatsissa Etelä-Koreaa vastaan. Hänet merkittiin Suomen kolmosketjun keskushyökkääjäksi laidoilleen toinen A-maajoukkuedebytantti Juuso Ikonen sekä Lauri Korpikoski. Ruohomaa keräsi ottelussa myös kaksi syöttöpistettä. Suomen 4–1-voittoon päättynyt ottelu oli kaikkien aikojen ensimmäinen kohtaaminen Etelä-Koreaa vastaan jääkiekossa.


title: Mikael Ruohomaa

text: Ruohomaa on ennen ammattilaisuraansa työskennellyt myös kersanttina Puolustusvoimissa sekä siviilissä mm. rakennusalalla.


title: Mikael Ruohomaa

text: Mikaelin isoveljet Jarmo ja Juha Ruohomaa ovat pelanneet jääkiekkoa alemmilla sarjatasoilla. Veljesten isä Matti Ruohomaa valmensi heitä Lauttakylän Lujan junioreissa.


title: Jason Lepine

text: Jason Lepine (s. 26. maaliskuuta 1985 Cornwall, Ontario, Kanada) on kanadalainen jääkiekkopuolustaja, joka pelaa FHL-joukkue Cornwall Nationalsissa. Hän on pelannut urallaan myös ammattilaisena AHL:ssä, Tšekissä, Suomessa, Saksassa, Slovakiassa ja Italiassa.


title: Jason Lepine

text: Lepine pelasi kotikaupungissaan kolme kautta CJHL:ää Cornwall Coltsin paidassa, jonka jälkeen hän siirtyi kaudeksi 2006–2007 CHL-joukkue Corpus Christi Rayziin, jossa Lepine pelasi ensimmäiset miesten pelinsä. Hän pelasi joukkueessa myös kaudella 2007–2008, josta Lepine pelasi suurimman osan kuitenkin SPHL:n Knoxville Ice Bearsin riveissä. Kaudella 2008–2009 hän pelasi IHL-joukkue Bloomington PrairieThunderissa. Lepine pelasi kauden aikana myös yhden AHL-ottelun Rockford IceHogsissa tehden siinä myös yhden syöttöpisteen. Kaudella 2009–2010 hän oli tehoilla 11+33=44 PrairieThunderin tehokkain puolustaja ja sijoittui koko IHL:n puolustajien pistepörssissä kolmanneksi. Lepine pelasi myös kevätkaudella yhteensä viiden AHL-ottelun verran Peoria Rivermenissä ja Albany River Ratsissa.


title: Jason Lepine

text: Kauden 2010–2011 Lepine aloitti ECHL-joukkue Bakersfield Condorsissa. Joulukuussa 2010 hän siirtyi samassa liigassa pelaavaan Toledo Walleyeen. Lepine pelasi ECHL:ssä lähes koko kauden ja voitti tehoilla 10+36=46 koko liigan puolustajien pistepörssin. Hän teki tehopisteistään 34 Walleyessa, jonka tehokkain puolustaja Lepine oli. Hänet valittiin kauden päätteeksi ECHL:n toiseen tähdistökentälliseen. Lepine pelasi kauden aikana myös kaksi AHL-ottelua; yhden sekä Grand Rapids Griffinsin että Houston Aerosin riveissä.


title: Jason Lepine

text: Lepine siirtyi kaudeksi 2011–2012 Eurooppaan ja Tšekin Extraliigassa pelaavaan HC Kladnoon. Kaudeksi 2012–2013 hän siirtyi 1+1-vuotisella sopimuksella SM-liigajoukkue JYPiin. Lepine kuului harjoituskaudella joukkueen suurimpiin yllättäjiin ja jakoi pelipaikastaan huolimatta tehoilla 3+3=6 JYPin sisäisen pistepörssin voiton European Trophy -turnauksessa Antti Jaatisen kanssa. Runkosarjassa hän jäi kuitenkin hyvin vähälle peliajalle ja teki kymmenessä ottelussa vain yhden syöttöpisteen. Lepine haki pelituntumaa myös kahdeksan Mestis-ottelun verran JYP-Akatemiasta. Tammikuussa 2013 hän purki yhteisymmärryksessä sopimuksensa JYPin kanssa ja siirtyi Saksan DEL-liigassa pelaavaan Iserlohn Roostersiin.


title: Jason Lepine

text: Syyskuussa 2013 Lepine liittyi try-outille AHL-joukkue Hartford Wolf Packin harjoitusleirille. Hän ei kuitenkaan saanut sopimusta joukkueeseen ja siirtyi viikko harjoitusleirin jälkeen Lepinelle tuttuun ECHL-seura Toledo Walleyeen. Marraskuussa 2013 hänet kaupattiin samassa liigassa pelaavaan San Francisco Bullsiin, mutta ennen ensimmäistäkään siellä vietettyä ottelua Lepine siirtyi joulukuussa Slovakian Extraligan HC 05 Banská Bystricaan.


title: Jason Lepine

text: Kaudeksi 2014–2015 Lepine siirtyi kotikaupunkiinsa LNAH-liigan Cornwall River Kingsiin. Sieltä hän jatkoi kaudeksi 2015–2016 vuoden mittaisella sopimuksella Italian Serie A:n HC Fassaan. Kaudeksi 2016–2017 Lepine palasi taas kotikaupunkiinsa ja siirtyi FHL-joukkue Cornwall Nationalsiin.


title: High Times

text: High Times on kannabisaiheinen lehti, jonka perusti Tom Forcade vuonna 1974. Kahden vuoden sisällä lehti sai neljä miljoonaa kuukausittaista lukijaa. Lukuisat lehden henkilökuntaan kuuluneet, esimerkiksi Forcade itse, ovat myös salakuljettaneet ja myyneet kannabista. Forcade teki itsemurhan 1970-luvun lopulla, ja lehden päätoimittajaksi myöhemmin noussut Richard Stratton istui 1980-luvulla kahdeksan vuotta vankeudessa salakuljetuksesta.


title: High Times

text: 1980-luvun puolessavälissä "High Times" siirsi kirjoitustensa pääpainoa kannabiksen salakuljetuksesta kohti sen kotikasvatusta. Ongelmat lain kanssa ovat jatkuneet. Lehden kolumnistina toiminut Ed Rosenthal jäi kahdesti kiinni hampusta; vuonna 2007 hänet tuomittiin yli sadan kasvin kasvattamisesta.


title: High Times

text: "High Times" julkaistaan kuukausittain. Se myös järjestää vuosittaisen Cannabis Cupin.


title: High Times

text: "High Timesissa" oli alusta pitäen keskiaukeamilla kukkivien kannabiskasvien kuvia, ja siinä annettiin myös markkinoilla olleen kannabiksen hintatietoja.


title: Arron Asham

text: Arron Asham (s. 13. huhtikuuta 1978 Portage la Prairie, Manitoba, Kanada) on kanadalainen jääkiekkoilija.


title: Arron Asham

text: Montreal Canadiens varasi Ashamin kolmannella kierroksella (# 71) vuonna 1996. Montreal myi Ashamin New York Islandersiin 22. kesäkuuta 2002 yhdessä viidennen kierroksen varausvuoron kanssa vaihdossa Mariusz Czerkawskiin. Ashamin vietettyä vuosia Montrealin ja sen silloisten farmijoukkueiden Fredericton Canadiensin ja Quebec Citadellesin riveissä, hän vakiinnutti paikkansa Islandersin kokoonpanossa NHL:n piste-ennätyksellään. Hän kokosi 78 pelistä tehot 15+19=34. Pelattuaan neljä kautta newyorkilaisessa joukkueessa Asham teki yksivuotisen sopimuksen New Jersey Devilsin kanssa 7. elokuuta 2007.


title: Arron Asham

text: Kaudelle 2008–09 Ashamin sopimus Devilsien kanssa päättyi ja 7. heinäkuuta 2008 hän teki kahden vuoden sopimuksen Philadelphia Flyersiin. Ensimmäisellä kaudella Flyers-paidassa hän keräsi oman henkilökohtaisen jäähyennätyksensä 155 minuutillaan.


title: Arron Asham

text: Vuoden 2010 NHL:n pudotuspeleissä Asham laukoi neljä maalia, jolloin Flyers ylsi finaaleihin ensimmäistä kertaa sitten vuoden 1997. Chicago Blackhawks vei kuitenkin Stanley Cupin otteluvoitoin 4–2.


title: Arron Asham

text: Kauden 2009–10 jälkeen Asham teki 700 000 Yhdysvaltain dollarin (n. 530 000 euron) arvoisen vuoden kestävän sopimuksen Pittsburgh Penguinsin kanssa. Penguinsin pudotuspelit päättyivät kuitenkin jo ensimmäisellä kierroksella Tampa Bay Lightningia vastaan, jonka jälkeen Ashamin sopimusta pidennettiin Penguinsin kanssa vielä vuodella.


title: Arron Asham

text: Kauden 2011–12 jälkeen Asham teki kahden miljoonan Yhdysvaltain dollarin arvoisen kahden vuoden sopimuksen New York Rangersin kanssa.


title: Arron Asham

text: Ashamilla on kolme lasta: poika Dexter sekä tyttäret Azilyn ja Oceane. Asham on métisi.


National Organization for the Reform of Marijuana Laws eli NORML on yhdysvaltalainen järjestö, jonka tavoitteena on kannabiksen vapauttaminen Yhdysvalloissa myös muutoin kuin lääkkeenä käytettynä. Se kannattaa paitsi kannabiksen vastuullisen käytön rangaistavuudesta luopumista ja kotikasvatuksen sallimista, myös sen myyntiä laillisesti kontrolloiduilla markkinoilla. NORML:n pääpaikka on Washington DC. Järjestön veroista vapautettu yksikkö NORML Foundation tekee opetus- ja tutkimustyötä.


title: National Organization for the Reform of Marijuana Laws

text: NORML:n perusti Keith Stroup vuonna 1970. Sen johtokuntaan on kuulunut merkittäviä poliittisia vaikuttajia, kuten Philip Hart, Jacob K. Javits ja Ross Mirkarimi.


title: Krasnoselkup

text: Krasnoselkup () on Krasnoselkupin piirin hallintokeskuksena toimiva kylä (selo) Jamalin Nenetsian autonomisen piirikunnan itäosissa Luoteis-Siperiassa, Tazinlahteen laskevan Taz-joen keskijuoksun itärannalla. Krasnoselkup sijaitsee linnuntietä noin 720 kilometriä Jamalin Nenetsian pääkaupunki Salehardista itään. Vuoden 2010 väestönlaskennan mukaan Krasnoselkupissa asui 3 974 henkeä ja eli selväsyi yli puolet koko Jamalin Nenetsian asukasluvultaan pienimmän kunnallispiirin, Krasnoselkupin piirin yhteensä 6 204 hengestä.


title: Krasnoselkup

text: Vielä muutama vuosi sitten kaupunkiin ei ulottunut hyväkuntoista ympärivuoden liikennöitävissä olevaa maantietä. Taajamassa on lentokenttä. Lähimmät kaupungit ovat Tarko-Selo (linnuntietä noin 235 km lounaaseen) ja Novyi Urengoi (linnuntietä lähes 270 km länteen).


title: Erlotinibi

text: Erlotinibi (kauppanimi: Tarceva) on syöpätautien hoidossa käytettävä lääke, epidermaalisen kasvutekijän reseptorin estäjä. Lääkettä määrätään ei-pienisoluiseen keuhkosyöpään ja lisäksi gemsitabiinin kanssa etäpesäkkeiseen haimasyöpään. Sitä käytetään 25, 100 tai 150 mg:n tabletteina.


title: Erlotinibi

text: Erlotinibi aiheuttaa hyvin yleisinä eli useammalla kuin yhdellä kymmenestä potilaasta esiintyvinä sivuvaikutuksina esimerkiksi ihottumaa, ripulia ja oksentelua. Suuret annokset voivat aiheuttaa silmien sidekalvojen tulehdusta.


title: Erlotinibi

text: Erlotinibiä markkinoivat Yhdysvalloissa Genentech ja OSI Pharmaceuticals, muualla Roche.


title: Erlotinibi

text: Vuosina 2001–2003 tutkittiin 731 potilasta, joiden edennyt ei-pienisoluinen keuhkosyöpä oli jatkanut etenemistä aiemmasta kemoterapiasta huolimatta. Erlotinibiä saaneiden potilaiden eloonjäämisen mediaani oli 6,7 kuukautta ja plaseboa saaneiden potilaiden 4,7 kuukautta. Yhden vuoden kohdalla oli edelleen elossa 31 % erlotinibiä ja 22 % plaseboa saaneista potilaista.


title: Erlotinibi

text: Erlotinibin kemiallinen kaava on CHNO, moolimassa 393,436 g/mol ja CAS-numero 183321-74-6.


title: Ignatius Ayau Kaigama

text: Ignatius Ayau Kaigama (s. 31. heinäkuuta 1958) on nigerialainen roomalaiskatolinen arkkipiispa. Hänet vihittiin papiksi 6. kesäkuuta 1981 ja nimitettiin Jalingon hiippakunnan johtoon 3. helmikuuta 1995. Piispaksi konsekroinnin suoritti 23. huhtikuuta Patrick Francis Sheehan, jota avustivat Gregory Obinna Ochiagha ja Athanasius Atule Usuh.


title: Ignatius Ayau Kaigama

text: Kaigama sai 14. huhtikuuta 2000 nimityksen Josin arkkipiispaksi.


title: Gregory Obinna Ochiagha

text: Gregory Obinna Ochiagha (s. 31. elokuuta 1931) on nigerialainen roomalaiskatolinen piispa. Hänet vihittiin papiksi Umuahian hiippakuntaan 31. heinäkuuta 1960 ja nimitettiin Orlun hiippakunnan johtoon 29. marraskuuta 1980. Piispaksi vihkiminen seurasi 6. tammikuuta 1981. Pääkonsekraattorina toimi paavi Johannes Paavali II, jota avustivat Giovanni Canestri ja Belchior Joaquim da Silva Neto.


title: Gregory Obinna Ochiagha

text: Ochiagha jäi eläkkeelle 25. maaliskuuta 2008.


title: Edward Daniel Howard

text: Edward Daniel Howard (5. marraskuuta 1877 Cresco, Iowa – 2. tammikuuta 1983) oli yhdysvaltalainen roomalaiskatolinen arkkipiispa. Hänet vihittiin papiksi 12. kesäkuuta 1906 ja nimitettiin Davenportin hiippakunnan vihkipiispaksi sekä Isauran titulaaripiispaksi 23. joulukuuta 1923. Piispaksi konsekroinnin suoritti 8. huhtikuuta 1924 Austin Dowling, jota avustivat Daniel Mary Gorman ja Thomas William Drumm.


title: Edward Daniel Howard

text: Howard sai 30. huhtikuuta 1926 nimityksen Oregon Cityn arkkipiispaksi, jonka virkaan hänet asetettiin 26. elokuuta. 26. syyskuuta 1928 arkkihiippakunnan nimi muutettiin Portland in Oregoniksi. Howard toimi sen johdossa, kunnes jäi eläkkeelle 9. joulukuuta 1966 ja sai nimityksen Albulaen titulaariarkkipiispaksi.


title: Edward Daniel Howard

text: Howard osallistui Vatikaanin toiseen kirkolliskokoukseen. Hän eli 105-vuotiaaksi.


title: Edward Howard

text: Edward Howard on seuraavien henkilöiden nimenä:


title: Heinrich Ehrhardt

text: Heinrich Ehrhardt (joissain yhteyksissä Erhardt; ) oli saksalainen teollisuusmies, insinööri ja keksijä. Hän perusti Rheinmetallin vuonna 1889.


title: Heinrich Ehrhardt

text: Ehrhardtin vanhemmat olivat Gottlieb Reuther ja Margareta Barbara Ernestine o.s. Ehrhardt. Äiti kuoli Heinrichin ollessa kaksivuotias ja metsurina työskennellyt isä vuotta myöhemmin, jonka jälkeen hän jäi isoäitinsä hoiviin. Heinrich kävi koulua vuoteen 1854, jonka jälkeen hän opiskeli oppisopimuksella serkkunsa Peter Ehrhardtin pajassa. Heinrich oli nuorena teknisesti lahjakas ja tiedonjanoinen.


title: Heinrich Ehrhardt

text: Ehrhardt työskenteli vuosina 1859–1860 rautateiden konepajalla Erfurtissa, sen jälkeen Dreyseschen Gewehrfabrikilla Sömmerdassa vuoteen 1864 asti, jolloin hän siirtyi asentajaksi gothalaiseen Fa. Bonsack, Hansen & Co. -nimiseen yritykseen. Myöhemmin hän työskenteli Michael Hartmannin konepajassa Chemnitzissä. Ehrhardt keräsi eri työpaikoilla kiertäessään laajat teorian ja käytännön tiedot.


title: Heinrich Ehrhardt

text: Ehrhardt perusti vuonna 1866 oman pumppujen ja paloruiskujen valmistukseen erikoistuneen yrityksen. Liiketoiminta ei kuitenkaan sujunut, ja Ehrhardt joutui sulkemaan yrityksen huonon kysynnän vuoksi. Tämän jälkeen hän siirtyi verstaspäälliköksi Kulke-nimiseen yritykseen, joka sijaitsi Niederlausitzin Sommerfeldissä, ja sieltä rakennusinsinööriksi Chemnitziin. Varsin pian omien keksintöjen myynnistä tuli Ehrhardtille tärkeä tulonlähde.


title: Heinrich Ehrhardt

text: Ehrhardt aloitti 1870-luvun alussa työskentelyn tuotantoinsinöörinä esseniläisen König & Rennertin Annenin terästehtaalla Westfalenissa. Hän osti talon Düsseldorfista ja konsultoi useita saksalaisia sekä ulkomaalaisia yrityksiä ja suunnitteli sekä kehitti erilaisia laitteita muun muassa Kruppille ja Borsigille. Ehrhardt keskittyi junien akselien tuotannon kehittämiseen ja kehittyi aikaa myöten eteväksi työkalujen suunnittelijaksi.


title: Heinrich Ehrhardt

text: Ehrhardt perusti oman työkaluvalmistukseen keskittyneen yrityksen vuonna 1878 Zellassa. Hän saavutti pian mainetta suunnittelijana ja valmistajana. Eräs Ehrhardtin tuotteista oli putkenvalmistuskone, joka valmisti putkia hitsaamalla. Hän kuitenkin oivalsi pian että menetelmään liittyi useita ongelmia, ja alkoi miettiä parempaa valmistustapaa. Ehrhardt kehitti menetelmän, jossa putki valmistettiin painamalla hehkuva metallitanko tuurnan avulla pyöreän muotin läpi. Menetelmän haittapuoli oli, että toteuttaminen vaati kalliita investointeja. Onnekkaan sattuman ansiosta Ehrhardtin idealle löytyi käyttöä. Samalla kun hän oli myynyt eteenpäin patenttiensa hyödyntämiseen oikeuttavia valmistuslisenssejä hän oli tutustunut kotimaisten ja ulkomaisten yritysten johtajiin. Eräs näistä oli Josef Messenez, joka oli ammuksia valmistavan Hörder Bergwerks- und Hütten-Verein -yhtiön johtaja. Yritys oli saanut Saksan sotaministeriöltä toimeksiannon, jota se ei kyennyt täyttämään. Messenez tarjosi projektia Ehrhardtille provisiota vastaan. Ehrhardtilla ei ollut tarvittavaa teknistä tietämystä eikä kapasiteettia ja pääomaa, mutta hyväksyi siitä huolimatta tarjouksen. Hän keräsi joukon pääomasijoittajia ja perusti 13. huhtikuuta 1889 Rheinische Metallwaaren- und Maschinenfabrik AG:n (Rheinmetall). Ehrhardtin kehittämä valmistustapa tunnetaan "Ehrhardtin putkenvalssausmenetelmänä".


title: Heinrich Ehrhardt

text: Tilauksen täyttämisen ohessa Rheinmetall aloitti uusien toimitilojen rakentamisen Düsseldorfin Derendorfiin, johon tuotanto vähitellen siirtyi. Ehrhardt havaitsi menetelmänsä soveltuvan erityisen hyvin tykinputkien valmistukseen. Toisaalta putkivalmistustehdas sekä rautavalimo soveltuivat myös siviilituotantoon. Uuden tehtaan tuotannon pullonkaulaksi muodostui materiaalin saatavuus. Niinpä Ehrhardt osti vävynsä Paul Heyen kanssa vuonna 1892 Rathissa sijainneen pienen takomon, jonka nimeksi tuli "Rather Metallwerk Ehrhardt & Heye". Vuonna 1896 yritys liitettiin Rheinmetallin osaksi, jolla varmistettiin riippumattomuus ulkopuolisista materiaalintoimittajista.


title: Heinrich Ehrhardt

text: Vuonna 1887 Ehrhardt kieltäytyi hänelle tarjotusta aatelisarvosta, mutta otti sitä vastoin mielellään vastaan Geheimen Baurat -arvonimen.


title: Heinrich Ehrhardt

text: Ehrhardt suunnitteli vuonna 1896 teknisesti edistyksellisen 75 millimetrin rekyylillisen kenttäkanuunan, josta tuli suuri menestys. Ehrhardt sai kunnianosoituksia sen johdosta Norjan kuninkaalta sekä Itävalta-Unkarin ja Saksan keisareilta.


title: Heinrich Ehrhardt

text: Ehrhardt teki miljoonan Norjan kruunun arvoisen vientikaupan Norjaan vuonna 1900 ja seuraavana vuonna merkittävän kaupan Britanniaan. Samana vuonna Rheinmetall osti sömmerdalaisen "Munitions- und Waffenfabrikin", joka valmisti käsiaseita, hylsyjä ja patruunoja.


title: Heinrich Ehrhardt

text: Ehrhardtille myönnettiin vuosina 1878–1921 yhteensä 128 patenttia Saksassa.


title: Heinrich Ehrhardt

text: Ehrhardt perusti tehtaan Eisenachiin 3. joulukuuta 1896. Aluksi siellä valmistettiin polkupyöriä ja aseita, mutta vuonna 1898 tehtaassa alettiin valmistaa Wartburg-nimisiä autoja Decauvillen lisenssillä. Yritys oli kolmas autonvalmistaja Saksassa Benzin ja Daimlerin jälkeen. Ehrhardtin poika Gustav asetettiin yrityksen johtoon. Vuosisadan vaihteessa yritys työllisti 1 300 henkeä ja se oli eräs Thüringenin suurimmista yrityksistä. Toiminta ei kuitenkaan ollut kannattavaa, ja Ehrhardtin perhe vetäytyi tehtaan johdosta vuonna 1903. Tämän jälkeen tehdas jatkoi toimintaansa nimellä Dixi.


title: Heinrich Ehrhardt

text: Heinrich Ehrhardt perusti vuonna 1904 Ehrhardt-autotehtaan Zella Sankt Blasiihin. Yritys valmisti henkilö- ja kuorma-autoja sekä panssariautoja. Muita tuotteita olivat raideliikennekalusto sekä veneiden ja lentokoneiden moottorit. Yrityksen ajauduttua konkurssiin hän valmisti muutaman vuoden ajan Pluto-merkkisiä autoja Amilcarin lisenssillä.


title: Heinrich Ehrhardt

text: Ehrhardt jätti Rheinmetallin johtokunnan vuonna 1921 ja vetäytyi eläkkeelle Zella Sankt Blasiihin, jossa kuoli vuonna 1928.


title: Heinrich Ehrhardt

text: Ehrhardtille myönnettiin lukuisia tunnustuksia hänen elämänsä aikana. Vuonna 1910 hän sai Hannoverin teknillisen korkeakoulun kunniatohtorin arvonimen. Hänelle myönnettiin Zella Sankt Blasiin vapaakansalaisuus.


title: Heinrich Ehrhardt

text: Ehrhardt meni naimisiin vuonna 1866 Augustine o.s. Winklerin kanssa. Heidän kahdeksasta lapsestaan aikuisikään selvisi viisi.


title: Aksarka

text: Aksarka () on Priuralskin piirin hallintokeskuksena toimiva taajama Jamalin Nenetsian autonomisen piirikunnan länsiosissa Luoteis-Siperiassa, Ob-joen etelärannalla lähellä Obinlahtea.


title: Aksarka

text: Vuoden 2010 väestönlaskennan mukaan Aksarkassa asui 3 133 henkeä ja koko kunnallispiirissä 14 995. Kylässä on toiminut vuodesta 1991 lähtien Priuralskin piirin kotiseutumuseo.


title: Ruggero Blundo

text: Ruggero Blundo (18. kesäkuuta 1801 Palermo – 18. maaliskuuta 1888) oli italialainen roomalaiskatolinen piispa. Hänestä tuli benediktiini 24. kesäkuuta 1822, ja hänet vihittiin diakoniksi 22. kesäkuuta 1823 ja papiksi 22. helmikuuta 1824. Hänet nimitettiin Cefalùn hiippakunnan johtoon 15. maaliskuuta 1858. Piispaksi konsekroinnin suoritti 21. maaliskuuta Girolamo d'Andrea. Blundo kuoli 86-vuotiaana virassa.


Great American Tower at Queen City Square () on pilvenpiirtäjä Cincinnatin kaupungissa Ohion osavaltiossa Amerikan Yhdysvalloissa. Rakennus tunnetaan myös nimillä "Queen City Square Phase II" ja "Western Southern Life Tower". Rakennus on Ohion osavaltion kolmanneksi korkein rakennus. Postmodernia arkkitehtuuria edustavan rakennuksen suunnitteli amerikkalainen arkkitehti Gyo Obata.


title: Great American Tower at Queen City Square

text: Rakennuksen rakentaminen aloitettiin vuonna 2008 ja se valmistui vuonna 2011. Valmistuessaan rakennus maksoi noin 322 miljoonaa yhdysvaltain dollaria. Rakennus on 203 metriä korkea.


title: Porraskäytävä

text: Porraskäytävä (myös rappukäytävä tai rappu) on kerrostalossa oleva yleensä talon kaikkien kerrosten korkuinen käytävä, josta on ovet kaikkiin asuntoihin ja portaat kerrosten välillä. Taloa, jossa niitä on vain yksi, kutsutaan pistetaloksi.


title: Göran Sundholm (keksijä)

text: Göran Wilhelm Sundholm (s. 1947) on tuusulalainen hydrauliikka-alan keksijä ja yrittäjä. Hänet tunnetaan muun muassa GS-Hydro- ja Marioff-yritysten perustajana.


title: Göran Sundholm (keksijä)

text: Teknikoksi kouluttautunut Sundholm jätti ensimmäisen patenttihakemuksensa 17-vuotiaana, mutta tämä auton puskuriin liittyvä hakemus hylättiin. Sittemmin hänelle on kertynyt Suomessa yli sata ja kansainvälisesti yli tuhat patenttia. Sundholmin ensimmäinen yritys oli korkeapaineputkistojen liitosjärjestelmiä tekevä GS-Hydro, jonka hän perusti 1974 ja myi 1985 Kone Oy:lle.


title: Göran Sundholm (keksijä)

text: GS-Hydron myytyään Sundholm perusti uuden, sittemmin Englantiin myymänsä yrityksen Marioff Service. Sen taustalla oli oivallus, miten puhdistetaan hydrauliöljyputkistoja öljynporaus- ja tuotantolautoilla. Sundholmin kolmas yritys on Marioff, joka kehittää ja valmistaa tavallisia sprinklerijärjestelmiä tehokkaampia ja keveämpiä Hi-Fog -vesisumusammutusjärjestelmiä. Tämän noin 100 miljoonan euron vuosiliikevaihtoon yltäneen ja noin 350 ihmistä työllistäneen yrityksen Sundholm myi vuonna 2007 yhdysvaltalaiselle United Technologies Corporationille. Kaupassa Sundholm ansaitsi yli sata miljoonaa euroa.


title: Göran Sundholm (keksijä)

text: Seuraavaksi Göran Sundholm perusti jätekuljetusjärjestelmiä valmistavan MariMaticin, jonka hallituksen puheenjohtajana toimii. MariMatic on kasvanut erittäin nopeasti. Sundholm on perustanut myös tarkkuuskonepaja MariCompin ja holdingyhtiö MariCapin ja on mukana enemmistöosakkaana LED-tekniikkaan perustuvia valo-opastusjärjestelmiä valmistavassa MariMilsissä.


title: Göran Sundholm (keksijä)

text: Göran Sundholmille myönnettiin vuonna 2002 Suomalainen insinöörityöpalkinto vesisumusammutusjärjestelmistä. Niiden valmistajalle Marioff Oy:lle myönnettiin Tasavallan presidentin kansainvälistymispalkinto vuonna 1998. Suomalaisten Keksijöiden Tukiyhdistyksen ja Headlinen perustama keksimisen kansallista merkitystä korostava tunnustuspalkinto Konsta annettiin Sundholmille 2011.


title: Pekka Vesterinen

text: Pekka Vesterinen (s. 13. huhtikuuta 1966) on suomalainen pika-aitajuoksija. Hän edusti Jämsänkosken Ilvestä ja hänen valmentajanaan toimi Veikko Lahtinen. Kalevan kisoissa Vesterinen voitti kaksi pronssia 110 metrin aitajuoksussa (1991 ja 1993). Lisäksi hän voitti urallaan sisäratojen SM-kilpailuista 60 metrin aitajuoksussa kaksi hopeaa (1992, 1994) ja yhden pronssin (1993). Virallisissa kilpailuissa Vesterinen ei ole kilpaillut vuoden 1995 jälkeen. Hänen ennätyksensä 13,75 s on vuodelta 1993 ja se oikeuttaa Suomen kaikkien aikojen tilastoissa sijalle 12.


title: Aivars Petrusevics

text: Aivars Petrusevics (s. 2. joulukuuta 1984) on latvialainen maajoukkuelentopalloilija, joka on pelannut kotimaansa lisäksi Ranskan ja Suomen pääsarjoissa. Hän on saavuttanut kaksi kertaa Latvian mestaruuden sekä kaksi kertaa SM-hopeaa Suomen mestaruusliigassa.


title: Orgonienergia

text: Orgonienergia on Wilhelm Reichin kehittämä teoria, jonka mukaan libido on kaikenkattava elämänvoima.


title: Avant Tecno

text: Avant Tecno Oy on Ylöjärvellä toimiva teollisuusyritys, joka valmistaa Avant-merkkisiä pien- eli monitoimikuormaimia.


title: Avant Tecno

text: Yritys sai alkunsa maatalouskonevalmistaja Ylö-tehtaat Oy:n konkurssista vuonna 1991, jolloin uuden yrityksen perustajat ostivat konkurssipesältä Ylökatti-pienkuormainten valmistusoikeudet ja alkoivat kehittää laitteita edelleen.


title: Avant Tecno

text: Avant-kuormaimia on valmistettu yli 25 000 kappaletta. Avant on toimitusjohtaja Risto Käkelän mukaan maailman markkinajohtaja omapainoltaan alle 2000 kg kuormaajien luokassa. Yhtiöllä on omat myyntiyhtiöt Saksassa ja Isossa-Britanniassa sekä maahantuojat yli 40 maassa.


title: Avant Tecno

text: Avant-kuormaajien tärkeimpiä käyttökohteita ovat viherrakentaminen ja viheralueiden hoito, rakentaminen, kiinteistönhoito ja maatalous.


title: Avant Tecno

text: Avant Tecno Oy:lle myönnettiin vuonna 2008 Tasavallan Presidentin kansainvälistymispalkinto ja vuonna 2007 Valtakunnallinen yrittäjäpalkinto.


title: Christine M. Auten

text: Christine M. Auten (s. 7. toukokuuta 1969 Huntsville, Alabama, Yhdysvallat) on yhdysvaltalainen ääninäyttelijä ja ääniohjaaja.


title: Christine M. Auten

text: Auten aloitti ääninäyttelemisen vuonna 1999 dubbaamalla animea. Hänen ensimmäiset roolinsa olivat sarjoissa "Galaxy Fraulein Yuna Returns", "Compiler", "Compiler 2", "Martian Successor Nadesico" ja "". Hän teki myös samalla ensimmäiset pääroolinsa "Compiler 2:seen" ja "Bubblegum Crisis: Tokyo 2040:n". Seuraavan kerran Auten sai pääroolin vuonna 2003 animesarjasta "The Samurai". Samana vuonna hänellä oli muita päärooleja sarjoissa "Aura Battler Dunbine" ja "Angelic Layer". Sittemmin Autenilla on ollut rooleja sarjoissa "Azumanga Daioh", "Fullmetal Alchemist", "Samurai Gun" ja "Kanon". Azumanga Daioh'sta hänet palkittiin ADR-palkinnolla vuonna 2004 kuukauden ääninäyttelijänä.


title: David Boyd

text: David Boyd voi viitata:


title: David Boyd (elokuvaaja)

text: David R. Boyd on yhdysvaltalainen elokuvaaja, televisio-ohjaaja ja kameramies, joka tunnetaan parhaiten elokuvaajana FOX-kanavan sarjassa "Firefly". Hän on työskennellyt elokuvaajana myös HBO:n televisiosarjassa "Deadwood".


title: Emanuele Catarinicchia

text: Emanuele Catarinicchia (s. 12. heinäkuuta 1926 Partinico) on italialainen roomalaiskatolinen piispa. Hänet vihittiin papiksi 2. huhtikuuta 1949 ja nimitettiin Cefalùn hiippakunnan johtoon 11. marraskuuta 1978. Piispaksi vihkiminen seurasi 17. joulukuuta. Pääkonsekraattorina toimi Sebastiano Baggio, jota avustivat Corrado Mingo ja Salvatore Cassisa.


title: Emanuele Catarinicchia

text: Catarinicchia sai 7. joulukuuta 1987 nimityksen Mazara del Vallon piispaksi, jona hän toimi, kunnes jäi eläkkeelle 15. marraskuuta 2002.


title: The Only Ones

text: The Only Ones on englantilainen rockyhtye, joka perustettiin Lontoossa vuonna 1976. Yhtyeeseen kuuluvat Peter Perrett, John Perry, Mike Kellie ja Alan Mair. Yhtye oli aktiivinen 1970-luvulla ja vietti hiljaiseloa 1980-luvun jälkeen. Kumminkin vuonna 2007 yhtye teki comebackin ja on ollut aktiivinen sen jälkeen.


title: Tenho Salakka

text: Tenho Pietari Salakka (18. kesäkuuta 1934 Jääski – 11. helmikuuta 2012 Imatra) oli suomalainen kestävyysjuoksija. Hänen päämatkansa oli maraton.


title: Tenho Salakka

text: Tenho Salakka edusti uransa alussa Jääsken Kirijöitä lajeinaan hiihto ja sitten kestävyysjuoksu. Valmennustietoja hän sai sen ajan huippukestävyysjuoksijalta Hannu Postilta.


title: Tenho Salakka

text: Vuonna 1959 Tenho Salakka siirtyi Kaukopään tehtaiden palvelukseen Imatralle ja siirtyi edustamaan Vuoksenniskan Urheilijoita. Ensimmäisen maratoninsa hän juoksi kesällä 1960. Kaikkiaan hänen urallaan kertyi maratoneja lähes 40, joista lähes puolet ulkomailla juostuna.


title: Tenho Salakka

text: Ensimmäinen maratonmenestys oli matkan Pohjoismaiden mestaruus kesällä 1961 Oslossa. Vastaavassa kisassa Tenho Salakka sai toisen mestaruutensa 1965 Helsingissä. Lisäksi hän oli vuonna 1967 kolmas Kööpenhaminassa juoksemassaan PM-maratonilla. Vuonna 1963 juostussa Göteborgin maratonin PM-kisassa hän oli neljäs suomalaisten saadessa kuusi ensimmäistä sijaa.


title: Tenho Salakka

text: Maratonin Suomen mestaruuksia Tenho Salakka saavutti kaksi kertaa eli vuosina 1962 ja 1965. SM-hopeaa tuli vuonna 1967 ja pronssia 1961 ja 1964. Vuonna 1964 juoksemallaan SM-maratonilla Oulussa hän juoksi ennätyksensä 2.20.02.


title: Tenho Salakka

text: Tenho Salakka edusti Suomea Belgradin Euroopan mestaruuskisoissa 1962 sijoittuen parhaana suomalaisena yhdenneksitoista. Uransa parhaina juoksuina Tenho Salakka piti kahta juoksuaan ulkomailla. Joulukuussa 1962 hän oli Japanissa Fukuokan maratonilla kahdeksas ajalla 2.20.16, joka oli sen vuoden maailmantilaston kahdestoista ja Euroopan tilaston kolmas. Keväällä 1964 hän Tenho Salakka oli Bostonin maratonilla toinen ajalla 2.20.48.


title: Shelley Calene-Black

text: Shelley Calene-Black (s. 30. huhtikuuta 1979 Fort Worth, Texas, Yhdysvallat) on yhdysvaltalainen ääninäyttelijä, joka on tehnyt myös muutamia rooleja elokuviin, kuten "Forgiveness", "Playing House" ja "Esther's Diary".


title: Shelley Calene-Black

text: Calene-Black aloitti ääninäyttelemisen vuonna 2000 dubbaamalla animea. Hänen ensimmäinen äänirooli oli "Generator Gawlissa". Samana vuonna Calene-Black teki ensimmäisen pääroolinsa elokuvaan "Sin". Vuotta myöhemmin hän teki ensimmäisen pääroolinsa animesarjaan "Orphen" Sittemmin Calene-Black on tehnyt äänirooleja animeen, kuten "Noir", "Rune Soldier", "Parasite Dolls", "Azumanga Daioh" ja "Samurai Gun". Hänellä oli myös sivurooleja elokuvassa "Halo Legends".


title: Michelle MacLaren

text: Michelle Maxwell MacLaren (s. 1965) on kanadalainen televisio-ohjaaja ja -tuottaja, joka on työskennellyt useissa televisiosarjoissa sekä Kanadassa että Yhdysvalloissa. Hänet tunnetaan ehkä parhaiten työstään televisiosarjoissa "Salaiset kansiot", "Game of Thrones" ja "Breaking Bad", josta hän on voittanut kaksi Primetime Emmy -palkintoa. Hän toimii ohjaajana myös "Breaking Badin" spin-off-sarjassa "Better Call Saul".


title: Michelle MacLaren

text: MacLaren on kotoisin Vancouverista. Hän opiskeli elokuva-alaa Queen's Universityssä Kingstonissa ja valmistui sieltä vuonna 1986.


title: Michelle MacLaren

text: Marraskuussa 2014 MacLaren teki Warner Brosin kanssa sopimuksen DC Comicsin sarjakuvien supersankarista Ihmenaisesta kertovan elokuvan kehittämisestä ja ohjaamisesta. Hän kuitenkin erosi tehtävästä huhtikuussa 2015. Syyksi kerrottiin taiteelliset erimielisyydet studion kanssa.


title: Poúnta (Lakonia)

text: Poúnta () on Kreikan kylä, joka kuuluu Elafónisoksen kuntaan, Lakonian alueyksikköön ja Peloponnesoksen alueeseen. Kylän väkiluku on 17 (vuonna 2011).


title: Poúnta (Lakonia)

text: Pääosa Elafónisoksen kunnasta sijaitsee Poúntan edustalla sijaitsevalla Elafónisoksen saarella. Matkaa Poúntasta saarelle on noin 300 metriä. Kylästä kulkee lauttoja saarelle, ja matka-aika on noin kuusi minuuttia. Kylässä on uimaranta.


title: Albert Richardtson

text:
Albert Richardtson (vuoteen 1906 asti Lindström) (s. 1882 Tukholma – 1947 Turku) oli suomalainen arkkitehti. Hän kävi koulua Turussa ja valmistui arkkitehdiksi vuonna 1907 Helsingin Polyteknillisestä opistosta.
Richardtson työskenteli arkkitehtina Paraisten Kalkkivuori Osakeyhtiöllä, jolle hän suunnitteli Paraisten tehtaan alueen asemakaavan ja osan rakennuksista. Vuonna 1909 hän perusti arkkitehtitoimiston Turkuun. Ruotsalaissyntyinen Richardtson sai Suomen kansalaisuuden vuonna 1906 ja kävi Turussa ruotsalaisen klassillisen lyseon. Hän oli Turun kaupunginvaltuuston ja kirkkovaltuuston jäsen sekä asemakaavalautakunnan puheenjohtaja. Hän toimi myös Turun Urheilupuistoa isännöineen Turun Urheilun Ystävät ry:n hallituksessa.


title: Albert Richardtson

text: Richardtsonin tytär oli arkkitehti Lillevi Richardtson, joka muutti valmistuttuaan Ruotsiin.


title: Nurkostam

text: Nurkostam on suomalainen taiderock-yhtye Tampereelta. Yhtyeen rungon muodostaa alkuperäisjäsenistä koostuva kolmikko Tero Koski, Toni Nurmi ja Janne Tamminen.


title: Nurkostam

text: Nurkostam julkaisi ensimmäisen levynsä, "XIII:n", vuonna 2005. Debyyttialbumi sai hyvän vastaanoton. Progressiiviseen musiikkin keskittynyt Colossus-lehti arvosteli levyn kuvaten musiikkia syvälliseksi ja yhtyettä erittäin lupaavaksi. Tästä alkaneen pitkäjänteisen työn tuloksena Radio957 kuvasikin radiotiedotteessaan Nurkostamia Tampereen progelegendaksi.


title: Nurkostam

text: Vuonna 2007 Nurkostam toteutti Tapani Hiedaniemen "Katalyytti"-lyhytelokuvan musiikkiraidan. Elokuva voitti IIK!!-kauhuelokuvafestivaaleilla ensimmäisen palkinnon. Yhteistyö jatkui "Pakkanen"-lyhytelokuvan parissa vuonna 2010.


title: Nurkostam

text: Vuonna 2010 valmistui Tampereen palolaitoksen historiasta kertovan dokumenttifilmin ääniraita.


title: Nurkostam

text: Nurkostam-jäsenet tutustuivat Tampereen yhteiskoulun lukiossa. Myöhemmin Tero Koski suoritti musiikkiteknologin opintojaan Tampereen konservatoriossa ja vuonna 2004 hänen oli määrä suorittaa yhtyesoittoon ja multi-instrumentalismiin liittyvä kurssi. Suorituksena esitettiin Kolme kuningasta -konsertti, jossa esiintyi Nurkostam. Jokainen jäsen sävelsi yhden pitkän teoksen konserttia varten. Nämä sävellykset olivat ensimmäiset sävellykset Nurkostam-nimikkeellä. Konsertissa säveltäjä itse esitti kosketinsoitinosuudet ja muut jäsenet hoitivat basso- ja rumpuosuudet.


title: Nurkostam

text: Nurkostam-nimi on muodostettu perustajajäsenten sukunimien ensimmäisistä tavuista. Nimi otettiin virallisesti käyttöön vuonna 2005 julkaistun levyn myötä. Yhtyeeseen liittyi XIII-levyn äänityksiin rumpali Tomi Hyttinen ja laulaja Aki Tulikari. Molemmat esiintyvät levyllä muutamalla raidalla. III of Dreamers -albumin nauhoituksista lähtien kokoonpanoon on kuulunut myös rumpali Eljas Tikanmäki.


title: Nurkostam

text: Nurkostam on esiintynyt vuodesta 2006 lähtien Tampereella järjestettävässä Uforock-tapahtumassa toimien viimeisinä vuosina tapahtuman pääesiintyjänä.


title: Nurkostam

text:
Vuonna 2010 Nurkostam esitti Uforockissa The Beatles -yhtyeen "Sgt. Pepper’s Lonely Hearts Club Band" -albumin kokonaisuudessaan. Esitys oli albumikokonaisuuden osalta ensiesitys Suomessa ja se noteerattiin laajasti Aamulehdessä sekä Tamperelaisessa. Vuoden 2011 alussa Nurkostam sai "Sgt. Pepper" -esityksen vauhdittamana mahdollisuuden esiintyä Tampere Beatles Happening -tapahtumassa Tampere-talossa. Loppuvuodesta 2011 Nurkostam osallistui Yleisradion järjestämään Uuden Musiikin Kilpailuun kappaleella ”Under the Sun”.
Nurkostam on tunnettu omaperäisestä sointimaailmastaan. Suuri osa tätä sointia on yksi Suomen monipuolisimmista kosketinsoitinkokoelmista, joka sisältää paljon harvinaisia elektronisia instrumentteja. Nurkostamin käytössä on muun muassa kaksi harvinaista Mellotronia sekä Synclavieria.


title: Red Man

text: Red Man on purutupakkamerkki, joka tuli Pohjois-Amerikan markkinoille vuonna 1904. Nykyisin sen omistaa Swedish Match. Merkin nimen uskotaan tulleen intiaanien johtavasta asemasta purutupakan käytössä. Vuoteen 1954 saakka merkkiä myytiin vain Keskilännessä, mutta saatavuus laajeni sitten kansalliseksi; vuonna 1963 merkkiä myytiin 42:ssa Yhdysvaltain osavaltiossa. Red Man -nimen alle on lisätty myös uusia tuotteita.


title: Valtiopäivätalo

text: Valtiopäivätalo on parlamenttitalon nimi niissä maissa, joissa parlamenttia kutsutaan valtiopäiviksi. Se voi tarkoittaa ainakin seuraavia:


title: Walking Dead

text: Walking Dead voi viitata:


title: Walking Dead

text: Kuvitelma:


title: Walking Dead

text: Musiikki:


title: Tales of the Abyss

text: Tales of the Abyss () on Namcon "Tales of" -roolipelisarjaan kuuluva peli. Peli julkaistiin Japanissa PlayStation 2:lle vuonna 2005 ja Yhdysvalloissa vuonna 2006. Peli ilmestyi Eurooppaan vasta vuonna 2011, kun peli uudelleenjulkaistiin Nintendo 3DS-konsolille. Sunrise-yhtiö on tehnyt myös peliin perustuvan animesarjan. Sarja käsitti 26 jaksoa, ja sitä esittettiin vuosina 2008 ja 2009, lokakuun ja maaliskuun välisenä aikana.


title: Tales of the Abyss

text: Auldrant-niminen maailma on täynnä elementaarisia hiukkasia, joita kutsutaan Fononeiksi. Erilaisia Fononeita on kuusi: Tuli (Fire), Vesi (Water), Maa (Earth), Tuuli (Wind), Valo (Light) ja Varjo (Shadow). Pian löydettään myös Seitsemäs Fonon (The Seventh Fonon) eli Ääni (Sound), joka laittaa maailman kaaokseen, sillä käyttämällä Seitsemättä Fononia voi lukea tulevaisuutta. Pelin aikana pelaaja kiertää Auldrantia, tutkii fononeita ja niiden vaikutusta ihmisiin. Pelaaja saa myös käyttöönsä lukuisia eri aseita, tavaroita, asusteita ja erikoisliikkeitä. Pelin kaksi tapahtumapaikkaa ovat maat Kimlasca ja Malkuth.


title: Tales of the Abyss

text: Peli alkaa Yulia Juen ennustuksesta, jossa kerrotaan Kimlascan maahan syntyvästä pojasta, jonka sisällä tulee olemaan planeetan muistin, Lorelein voima. Hänelle annetaan nimeksi "Pyhän Liekin Valo" (Light of the Sacred Flame). Seitsemän vuotta sitten pelin päähenkilö Luke fon Fabre joutui kidnapatuksi, jonka järkytys sai hänet unohtamaan entisen elämänsä. Peli alkaa seitsemän vuoden päästä kidnappauksesta. Luke on kyllästynyt elämään palatsin muurien sisällä. Miekkailu on hänen ainoa harrastuksensa ja häntä opettaa Lorelein Seuraksi kutsutun armeijan johtaja Van Grants. Luke harjoittelee mielellään myös pitkäaikaisen ystävänsä Guy Cecilin kanssa. Eräänä päivänä, kun Luken vanhemmat, Van ja Luke keskustelevat salissa, selviää, että Lorelein Seuran johtaja, Fon-mestari Ion on kadonnut. Vanin täytyy lähteä etsimään häntä, mutta Luke ei pidä ajatuksesta. Van lupaa kuitenkin, että hän saa harjoitella niin paljon kuin hän vain haluaa. Kesken harjoitusten Vanin kimppuun hyökkää nainen, joka sanoo Vania petturiksi. Luke yrittää puolustaa opettajaansa taistelemalla hyökkääjää vastaan, mutta sitten heidän välillään tapahtuu hyperresonanssi (engl. hyperresonance), jonka siirtyvät Tataroo Valleyhin. Vanin kimppuun hyökännyt nainen sanoo nimekseen Tear Grants, ja paljastuu myöhemmin Vanin siskoksi. Luke ei tiedä mitään ulkomaailmasta, ja hänen täytyy selvittää mitä tarkoittavat ystävyys, välittäminen ja uhraukset.


title: Elafónisos (kunta)

text: Elafónisos () on Kreikan kylä ja samanniminen kunta (Δήμος Ελαφονήσου, "Dímos Elafonísou"), joka sijaitsee Lakonian alueyksikössä Peloponnesoksen alueella. Koko kunnan pinta-ala on 19,992 neliökilometriä ja väkiluku 1 041. Varsinaisen Elafónisoksen kylän väkiluku on 816 (vuonna 2011).


title: Elafónisos (kunta)

text: Elafónisoksen kunta käsittää pääasiassa Elafónisoksen saaren, joka sijaitsee Peloponnesoksen niemimaan ja Kytheran saaren välissä. Saaren pinta-ala on 18 km². Kuntaan kuuluu myös joukko Elafónisoksen lähellä sijaitsevia pienempiä saaria, mukaan lukien Pavlopétrin saari. Muu osa Elafónisoksen kunnasta Poúntan kylä mukaan lukien sijaitsee mantereella vastapäätä saarta.


title: Elafónisos (kunta)

text: Elafónisoksen kunta syntyi, kun Elafónisoksen itsenäinen kyläkunta muutettiin kunnaksi vuoden 2011 alussa Kallikrates-suunnitelman myötä.


title: Elafónisos (kunta)

text: Elafónisoksen kunta muodostuu seuraavista kylistä:


title: Winger (albumi)

text: Winger on Winger-yhtyeen debyyttialbumi, joka julkaistiin vuonna 1988. Musiikillisesti albumi on vähintäänkin raskasta hard rockia, joka sisältää paikoin progressiivisia elementtejä. Kappaleet ovat teknisiä ja taidokkaasti soitettuja, mikä on ominaista 1980-luvun musiikille. Sanoitukset käsittelevät lähinnä ihmissuhteita ja rakkautta.


title: Winger (albumi)

text: Albumi sisältää myös coverin Jimi Hendrixin kappaleesta ”Purple Haze”. Viimeinen kappale, ”Higher and Higher”, on CD-julkaisun bonusraita, jota ei ole vinyyli- tai kasettiversioissa.


title: Winger (albumi)

text:
Kaikki kappaleet kirjoittanut Kip Winger sekä Reb Beach, ellei toisin mainita.
CD julkaisun bonuskappale


title: Stefan Lithén

text: Stefan Lithén (s. 18. huhtikuuta 1970) on suomalainen 400 metrin aitajuoksija. Hän edusti IF Femmania ja hänen valmentajanaan toimi Stefan Träskvik. Kalevan kisoissa Lithén voitti hopeaa ja pronssia 400 metrin aidoissa. Lisäksi hän voitti sisäratojen SM-kilpailuissa kultaa 300 metrin aitajuoksussa. Virallisiin kilpailuihin Lithén ei ole osallistunut vuoden 1997 jälkeen. Hänen ennätyksensä 50,65s on vuodelta 1992 ja se oikeuttaa Suomen kaikkien aikojen tilastossa sijaan 12.


title: Harri Palola

text: Harri Jukka Edvard Palola (29. lokakuuta 1966 Ylivieska – 8. maaliskuuta 2016 Lempäälä) oli suomalainen seiväshyppääjä. Palola edusti Ylivieskan Kuulaa, ja hänen valmentajanaan toimi Tapani Haapakoski.


title: Harri Palola

text: Kahdeksanvuotiaana seiväshypyn aloittanut Palola voitti Kalevan kisoista kaksi hopeaa ja pronssin. Lisäksi hän voitti sisäratojen SM-kilpailuissa kultaa, hopeaa ja pronssia. Palola edusti Suomea useissa maaotteluissa, kerran sisäratojen MM-kilpailuissa ja kahdesti sisäratojen EM-kilpailuissa. Vuonna 1985 hän sijoittui nuorten EM-kilpailuissa neljänneksi. Palolan huippuvuosi ajoittui Soulin olympiavuoteen 1988, jolloin hänet oltaisiin voitu valita Suomen olympiajoukkueeseen, mitä ei kuitenkaan tapahtunut, mahdollisesti valitsijoiden henkilökohtaisten mielipiteiden vuoksi. Hänen ennätyksensä 562 cm syntyi 21-vuotiaana Parkanossa kesäkuussa 1988, mikä oikeuttaa Suomen kaikkien aikojen tilastossa kymmenenteen sijaan.


title: Harri Palola

text: Soulin olympiakisoihin valitsematta jättäminen ja sponsorien menetys johtivat Palolan uran hiipumiseen, ja hän lopetti kilpauransa olkapäävamman vuoksi vuonna 1992. Palolan muistokirjoituksen mukaan hänelle kehittyi tämän jälkeen vaikeuksia elämässään. Urheilu-uransa jälkeen Palola työskenteli urheiluvälinemyyjänä ja kouluisäntänä. Palola työskenteli koulunkäyntiohjaajana Sääksjärven koulussa. Palola löytyi kuolleena kotoaan Lempäälän Sääksjärvellä 8. maaliskuuta 2016. Hänen kuolinsyykseen ilmoitettiin sairaskohtaus.


title: Vesilinna (Turku)

text: Vesilinna on vuonna 1941 valmistunut vesitorni Turussa Yliopistonmäellä. Laatikkomaisen, pohjaltaan suorakaiteenmuotoisen rakennuksen harmaa julkisivu on muurattu kalkkihiekkakivestä ja sitä rytmittävät pilasterit. Monumentaalisen rakennuksen ovat suunnitelleet arkkitehdit Erik Bryggman ja Albert Richardtson. Rakennesuunnittelusta vastasi insinööri Emil Holmberg. Vesilinnassa on kaksi betoniallasta, yhteistilavuudeltaan 6 000 m³.


title: Vesilinna (Turku)

text: Turun vesilinnan suunnittelusta silloiselle "Ryssänmäelle" järjestettiin arkkitehtikilpailu vuonna 1929, sen voitti Ragnar Ypyä. Kilpailussa jaettiin kaksi muuta palkintoa ja lisäksi kaksi lunastusta. Talousarvioon uusi vesitorni päätyi vasta 10 vuotta myöhemmin, jolloin tornin suunnittelu annettiin arkkitehtikilpailussa toisen lunastuksen saaneen Bryggmanin toteutettavaksi. Lopullisen suunnittelun Bryggman teki yhdessä teollisuusarkkitehtuuriin perehtyneen Richardtsonin kanssa. Talvisodan syttyessä työt olivat kesken ja laitos valmistui jatkosodan aikana 1941.


title: Vesilinna (Turku)

text: Vesilinnan alaosassa toimii seinäkiipeilyhalli.


title: Vesilinna (Turku)

text: Turun vesilinna sisältyy yliopiston laitosrakennusten kanssa Museoviraston inventoimiin valtakunnallisesti merkittäviin rakennettuihin kulttuuriympäristöihin.


title: Vesilinna

text: Vesilinna on useista vesitorneista Suomessa käytetty nimitys. Se voi tarkoittaa ainakin seuraavia:


title: Peter Toshio Jinushi

text: Peter Toshio Jinushi (; s. 20. syyskuuta 1930 Hokkaido) on japanilainen roomalaiskatolinen piispa. Hänet vihittiin papiksi Sapporon hiippakuntaan 20. maaliskuuta 1960 ja nimitettiin sen johtoon 3. lokakuuta 1987. Piispaksi konsekroinnin suoritti 15. tammikuuta 1988 Peter Seiichi Shirayanagi, jota avustivat Benedict Takahiko Tomizawa ja Aloysius Nobuo Soma. Jinushi jäi eläkkeelle 17. marraskuuta 2009.


title: Stefan Siczek

text: Stefan Siczek (20. syyskuuta 1937 – 31. heinäkuuta 2012) oli puolalainen roomalaiskatolinen piispa. Hänet vihki papiksi Jan Kanty Lorek 27. toukokuuta 1961, ja hänet nimitettiin Radomin hiippakunnan vihkipiispaksi sekä Dagnumin titulaaripiispaksi 25. maaliskuuta 1992. Piispaksi konsekroinnin suoritti 11. huhtikuuta Józef Glemp, jota avustivat Stanisław Nowak ja Edward Henryk Materski.


title: Stanisław Nowak

text: Stanisław Nowak (s. 11. heinäkuuta 1935) on puolalainen roomalaiskatolinen arkkipiispa. Hänet vihki papiksi Krakovan arkkihiippakuntaan Eugeniusz Baziak 22. kesäkuuta 1958, ja hänet nimitettiin Częstochowan piispaksi 26. lokakuuta 1984, sitten arkkipiispaksi 25. maaliskuuta 1992. Piispaksi konsekroinnin suoritti 25. marraskuuta 1984 Józef Glemp, jota avustivat Franciszek Macharski ja Tadeusz Stanislaw Szwagrzyk.


title: Stanisław Nowak

text: Nowak jäi eläkkeelle 29. joulukuuta 2011.


title: Manuel Edmilson da Cruz

text: Manuel Edmilson da Cruz (s. 3. lokakuuta 1924) on brasilialainen roomalaiskatolinen piispa. Hänet vihittiin papiksi 5. joulukuuta 1948 ja nimitettiin São Luís do Maranhãon arkkihiippakunnan vihkipiispaksi sekä Vicus Caesariksen titulaaripiispaksi 8. elokuuta 1966. Piispaksi konsekroinnin suoritti 6. marraskuuta João José da Mota e Albuquerque, jota avustivat Walfrido Teixeira Vieira ja José Mauro Ramalho de Alarcón Santiago.


title: Manuel Edmilson da Cruz

text: Da Cruz sai 3. heinäkuuta 1974 nimityksen Fortalezan vihkipiispaksi ja 18. toukokuuta 1994 Limoeiro do Norten piispaksi. Hän jäi eläkkeelle 6. toukokuuta 1998.


Jääkiekon nuorten maailmanmestaruuskilpailut 1996 pelattiin Yhdysvalloissa ja maailmanmestaruuden voitti Kanada. Näissä kisoissa Slovakia pelasi pääsarjassa ensimmäistä kertaa itsenäisenä valtiona.
A-sarja
B-sarja
C-sarja
D-sarja


title: Teinidraamakuningattaren tunnustukset

text: Teinidraamakuningattaren tunnustukset ("Confessions of a Teenage Drama Queen") on vuonna 2004 ensi-iltansa saanut yhdysvaltalainen komediaelokuva, jonka on ohjannut Sara Sugarman. Elokuva perustuu Dyan Sheldonin samannimiseen romaaniin.


title: Teinidraamakuningattaren tunnustukset

text: Mary ”Lola” Steppe on 15-vuotias tyttö, joka on kasvanut New Yorkissa ja haluaa epätoivoisesti olla kuuluisa Broadway-näyttelijä. Hänen surukseen hänen perheensä muuttaa New Jerseyn esikaupunkialueelle. Uudessa koulussaan Lola tutustuu epäsuosittuun tyttöön nimeltä Ella Gerard, joka rakastaa Lolan tavoin Sidarthur-yhtyettä. Ystävystyttyään Ellan kanssa hän tutustuu kouluun ja yrittää päästä koulun suosituimman tytön valtaistuimelle, mutta siellä on jo Carla Santini, josta tulee Lolan vihollinen. Samalla Lolan suosikkiyhtye Sidarthur saapuu esiintymään jäähyväiskeikalleen New Yorkin kaupunkiin. Lola matkustaa Ellan kanssa New Yorkiin Sidarthurin keikalle tapaamaan idoliaan, yhtyeen laulajaa Stu Wolffia. He yrittävät saada ostettua liput mustasta pörssistä, mutta heillä ei ole rahoja. Tytöt joutuvat vaikeuksiin New Yorkissa auttaessaan Stu Wolffia.


title: Mutrusuut

text: Mutrusuut ("Cryptacanthodidae") on ahvenkaloihin kuuluva heimo. Heimon lajeja tavataan Atlantin ja Tyynenmeren pohjoisosista.


title: Mutrusuut

text: Mutrusuiden heimoon kuuluu 1 suku ja 4 lajia. Lajit ovat punamutrusuu ("Cryptacanthodes aleutensis"), mutrusuu ("C. maculatus"), jättimutrusuu ("Cryptacanthodes giganteus"/"Delolepis gigantea") ja "C. bergi". Ne ovat pitkulaisia kaloja, jotka voivat kasvaa 31–127 cm pitkiksi. Selkäevä ja peräevä ovat pitkät ja sulautuneet yhteen pyrstöevän kanssa. Vatsaeviä ei heimon lajeilla ole ja rintaevät ovat pienet. Suu on mutrusuilla vino ja hampaat pienet. Kalat ovat suomuttomia lukuun ottamatta jätiimutrusuuta, jolla on hyvin pienet suomut ja väriltään Vaaleanruskeita selästään ja kermanvaaleita vatsastaan tai eräät lajit ovat vaaleanpunaisia tai punaisia. Heimon lajeilla ei ole uimarakkoa.


title: Mutrusuut

text: Mutrusuulajeja tavataan Atlantin luoteisosista ja Tyynenmeren pohjoisosista kylmistä ja lauhkeista vesistä. Lajit kaivavat pehmeään pohjaan laajoja tunneliverkostaja, joissa ne elävät. Mutrusuiden ravintoa ovat selkärangattomat eläimet, kuten äyriäiset.


title: Salvatore Sirigu

text: Salvatore Sirigu (s. 12. tammikuuta 1987 Nuoro, Sardinia, Italia) on Italialainen jalkapallomaalivahti, joka edustaa Italin Serie A:ssa Torinoaa pelinumerolla 39. Hän on pelannut Italian maajoukkueessa vuodesta 2010 ja on kuulunut joukkueeseen sekä MM- että EM-kisoissa. EM-kisoissa 2012 hän ei pelannut yhtään ottelua ja MM-kisoissa 2014 hän pelasi yhden ottelun, ottelun Englantia vastaan. Sirigu valittiin kausina 2012–2013 ja 2013–2014 Ligue 1:n parhaaksi maalivahdiksi. PSG voitti molempina kausina liigan mestaruuden.


title: Roseeviini

text: Roseeviini (myös rosee, roséviini tai rosé) on punaviinirypäleistä tehtävä vaaleanpunainen viini.


title: Roseeviini

text: Rosee on kevyt, raikas ja marjainen viini, joka on parhaimmillaan nuorena ja tuoreena. Se sopii usein sellaisten ruokien kanssa, joille punaviini on liian voimakasta mutta valkoviinikään ei sovi. Roseeta käytetään usein myös seurustelujuomana, ja se on erityisen suosittu kesäviininä. Rosee nautitaan yleensä viileänä.


title: Roseeviini

text: Roseen suosio ja arvostus puna- ja valkoviineihin nähden on kasvanut viime vuosikymmeninä huomattavasti. Roseen suurimmat tuottajamaat Euroopassa ovat Ranska, Espanja (etenkin Katalonia), Portugali ja Saksa. Espanjassa roseeta kutsutaan nimellä "rosado". Tumminta roseeta saadaan lämpimiltä tuotantoalueilta, missä rypäleiden väripigmentti on tummempaa kuin viileämmillä alueilla.


title: Roseeviini

text: Roseen perinteisessä valmistusmenetelmässä rypäleiden kuoret saavat olla melko lyhyen ajan käyvässä mehussa, jolloin viiniin liukenee vain osa kuorien väristä. Kuoret kaadetaan sen jälkeen pois. Puristusajankohtaa säätelemällä viinistä saadaan enemmän tai vähemmän värillistä. Euroopan Unionin alueella tuotetut roseet on valmistettu tällä menetelmällä.


title: Roseeviini

text: Toinen valmistustapa on "saignée"-tekniikka, jossa vaaleampi mehu valutetaan punaviinin käymisastioista ja siitä tehdään sitten roseeta. Tätä tapaa käytetään yhä White Zinfandel -viinin tuotannossa Kaliforniassa (missä siitä käytetään joskus nimitystä "blush"), mutta Euroopassa se on pitkälti korvattu pneumaattisella puristustekniikalla.


title: Roseeviini

text: Kolmas tapa valmistaa roseen nimellä myytävää viiniä on sekoittamalla puna- ja valkoviiniä. Tätä tapaa pidetään yleisesti tavoista huonoimpana, mutta sitä saa käyttää Yhdysvalloissa ja Australiassa. EU-komissio yritti vuonna 2009 sallia kyseisellä menetelmällä tuotettujen viinien kutsumisen roseeksi myös Euroopassa, mutta lakiesitys peruttiin Ranskan viinintuottajien vastustuksesta.


title: Rita Ora

text: Rita Sahatçiu Ora (s. 26. marraskuuta 1990 Pristina, Jugoslavia) on brittiläinen laulaja ja näyttelijä. Hän nousi esille vuonna 2012 esiintyessään DJ Freshin kappaleella ”Hot Right Now” sekä julkaistessaan menestyssinglet ”R.I.P.” ja ”How We Do (Party)”, jotka kaikki sijoittuivat Britanniassa listaykkösiksi.


title: Rita Ora

text: Ora on äänialaltaan mezzosopraano. Hänen musiikillisia vaikuttajiaan ovat olleet muun muassa Gwen Stefani ja Beyoncé.


title: Rita Ora

text: Ora on sukujuuriltaan Kosovon albaani. Hänen vanhempansa ovat psykiatri Vera (o.s. Bajraktari) ja ekonomi sekä pubin omistaja Besnik Sahatçiu. Hän syntyi Pristinan kaupungissa Kosovossa, joka oli tuolloin osa Jugoslaviaa. Perhe muutti Britanniaan poliittisista syistä vuonna 1991, Ritan ollessa alle yksivuotias. Sahatçiu on Ritan alkuperäinen sukunimi, johon hänen isänsä keksi lisätä Oran helpommin lausuttavana – Sahatçiu tarkoittaa ”kelloseppää” ja Ora ”tuntia”.


title: Rita Ora

text: Ora kasvoi Notting Hillissä, Länsi-Lontoossa. Hänellä on isosisko Elena ja pikkuveli Don. Ora aloitti laulamisen nuorella iällä ja valmistui esittävien taiteiden koulusta nimeltä Sylvia Young Theatre School.


title: Rita Ora

text: Ora esiintyi aluksi open mic -illoissa ympäri Lontoota ja silloin tällöin myös isänsä pubissa. Vuonna 2008 Ora osallistui vuoden 2009 Euroviisujen Britannian koe-esiintymisiin ja pääsi läpi, mutta jättäytyi pian pois kilpailusta koska tunsi, ettei kyseinen haaste ollut häntä varten. Saman vuoden joulukuussa Ora allekirjoitti levytyssopimuksen Jay-Z:n omistaman Roc Nationin kanssa. Saatuaan sopimuksen hän levytti kokonaisen albumin ja halusi julkaista sen, mutta levy-yhtiö vastusti, joten hän alkoi työstää uutta materiaalia debyyttialbumiinsa.


title: Rita Ora

text: Ora toimi vokalistina DJ Freshin kappaleella ”Hot Right Now”, joka julkaistiin 12. helmikuuta 2012. Kappale debytoi ykkössijalla Britanniassa. Samaan aikaan Ora osallistui Draken kiertueelle. Kappale ”How We Do (Party)” julkaistiin Oran debyyttialbumin ensimmäisenä singlenä Australiassa, Kanadassa ja Yhdysvalloissa. Britanniassa albumin debyyttisingle oli 6. toukokuuta julkaistu ”R.I.P.”, ja elokuussa julkaistiin ”How We Do (Party)” albumin toisena singlenä. Molemmat kappaleet nousivat Britannian singlelistan kärkeen ja olivat Oran toinen ja kolmas listaykköseksi sijoittunut single saman vuoden aikana. Hänen debyyttialbuminsa "Ora" julkaistiin 27. elokuuta 2012 ja se nousi Britanniassa myyntilistan kärkeen. Albumilta julkaistiin kolmantena singlenä ”Shine Ya Light” ja neljäntenä ”Radioactive”.


title: Rita Ora

text: Tammikuussa 2013 Ora alkoi suunnitella toista studioalbumiaan. Ora julkaisi uuden singlen ”I Will Never Let You Down” toukokuussa 2014. Siitä tuli hänen neljäs Britannian latauslistan kärkeen noussut singlensä. Hän toimi myös vokalistina Iggy Azalean kappaleella ”Black Widow”, joka sijoittui Britanniassa neljänneksi ja Yhdysvaltojen Billboard Hot 100-listalla kolmannelle sijalle. Kesäkuussa 2015 Ora julkaisi kappaleen ”Poison”, joka nousi Britannian singlelistan sijalle 3.


title: Rita Ora

text: Ora haastoi sopimusyhtiönsä Roc Nationin oikeuteen vuonna 2015, sillä koki yhtiön ”hylänneen” hänet, ja vaati vapautusta sopimuksestaan. Vuoden 2016 alussa Roc Nation puolestaan nosti oikeuskanteen Oraa vastaan sopimuksen rikkomisesta. Juttu sovittiin toukokuussa 2016, ja Ora sai uuden levytyssopimuksen Atlantic Recordsilta.


title: Rita Ora

text: 26. toukokuuta 2017 Ora julkaisi ensimmäisen singlen lähes kahteen vuoteen. Kappale ”Your Song” sijoittui Britanniassa seitsemänneksi. Toinen single ”Anywhere” ylsi parhaimmillaan sijalle 2. Molemmat kappaleet sisältyvät Oran toiselle studioalbumille "Phoenix", joka julkaistiin 23. marraskuuta 2018. Vuoden 2018 alussa Ora ja Liam Payne julkaisivat dueton ”For You” elokuvan "Fifty Shades Freed" soundtrackille.


title: Rita Ora

text: Vuonna 2013 Ora esiintyi pienessä roolissa elokuvassa "Fast & Furious 6". Seuraavaksi hän sai roolin Christian Greyn sisarena Miana vuoden 2015 elokuvasta "Fifty Shades of Grey" − tarjouduttuaan alun perin työstämään elokuvan soundtrackia. Hän uusi roolinsa myös elokuvan jatko-osissa. Vuonna 2015 Ora esiintyi sivuroolissa myös elokuvassa "Southpaw".


title: Rita Ora

text: Vuonna 2014 Ora suunnitteli urheiluvaatemalliston Adidasille. Hän on esiintynyt muun muassa Calvin Kleinin, Supergan, Rimmelin, DKNY:n ja Roberto Cavallin mainoksissa. Vuonna 2013 hänestä tuli mainoskasvo Madonnan suunnittelemalle Material Girl -mallistolle. Vuonna 2015 Ora osallistui Coca-Colan ja Samsungin mainoskampanjoihin.


title: Rita Ora

text: Ora toimi vierailevana tuomarina Britannian "X Factor" -laulukilpailuohjelmassa vuonna 2012. Vuonna 2015 hänestä tuli ohjelman vakituinen tuomari 12. tuotantokaudelle. Vuonna 2016 Ora tuli Tyra Banksin tilalle "Huippumalli haussa" -ohjelman 23. kauden juontajaksi.


title: Matti Ojala (laulaja)

text:
Matti Ojala on oululainen muusikko ja laulaja.
Ojala on esiintynyt vuodesta 1995 lähtien orkesterin kanssa, artistina, trubaduurina, duo-kokoonpanoissa ja myöhemmin muun muassa Rosos-orkesterissa. Tällä hetkellä Ojala toimii Afrikan Tähti-tanssiorkesterin solistina. Ohjelmisto koostuu perinteisestä tanssimusiikista, 60-70 luvun coveriskelmistä rock´n rollia unohtamatta. Vuonna 2002 Ojala voitti valtakunnallisen Tähtisade-iskelmälaulukilpailun.


title: Matti Ojala (laulaja)

text: Posiolaissyntyisen Ojalan ensimmäiset esiintymiset olivat koulujuhlissa. Hän muutti myöhemmin vanhempiensa mukana Haukiputaan Martinniemeen ja perusti kavereidensa kanssa rockyhtyeen, jossa oli laulusolisti ja soitti komppikitaraa. Ensimmäinen kitara oli Framus-merkkinen "strato"kopio. Ensimmäinen keikka oli Martinniemen työväentalolla. Pian tämän jälkeen bandi hajosi ja osa jäsenistä perusti uuden orkesterin, jossa Ojala lauloi ja komppikitara vaihtui soolokitaraan. Harjoituspaikkana oli Haukiputaan Osakunta eli Osis, jossa esiintyivät monet senaikaiset orkesterit (Hurricanes, Juice, Kirka, Wigwam jne.) ja lisäksi orkestereita ulkomailta asti. Ojala: "Jouduimme soittamaan vuokraa vastaan "pullapalkalla" lauantai-iltaisin normaalia tanssikeikkaa. Ja hauskaa ainakin oli, soittotaidoista ei ollut niin väliä. Ohjelmisto koostui niinä iltoina muutamasta tangosta, valssista jne.


title: Matti Ojala (laulaja)

text: Muutettuaan vuonna 1994 Ouluun Ojala liittyi Rosos-yhtyeeseen ja teki sen puitteissa päivätyönsä ohella tanssi- ja ravintolakeikkaa vuosina 1995-2001 lähinnä Pohjois-Suomessa. Myöhemmin Ojala perusti myös omalla nimellään keikkailevan yhtyeen, jonka kanssa hän julkaisi ensimmäisen omaa tuotantoaan sisältävän CD-levyn "Lauluja Matilta" vuonna 2003. Myöhemmin vuonna 2005 ilmestyi myös albumi "Pienet sanat", jossa oli mukana myös coverkappaleita. Tämän jälkeen Ojala on julkaissut seitsemän pitkäsoittolevyä, joista neljä viimeistä Juntusen Vee-Musicin alla. Joulualbumi "Jouluntunnelmaa" ilmestyi vuonna 2013.


title: Matti Ojala (laulaja)

text: "Pienet sanat" -albumin jälkeen alkoi yhteistyö iskelmävelho Veikko Juntusen ja Vee-Musicin kanssa. Sen seurauksena syntyi pitkäsoittolevy "Matka yhteinen" vuonna 2006. Vuonna 2007 tämä sai jatkoa "Iltaruskon kultaa" -albumin muodossa ja syksyllä 2008 ilmestyi cover-kappaleita sisältänyt CD-pitkäsoittolevy "Laulajan tie". Vuonna 2010 ilmestyi "Opetuslapset"-pitkäsoitto. Levyllä oli seitsemän "Juntusen"-kappaletta ja loput olivat coverkappaleita. Nimikkokappaleessa oli sovittajana Toni Nygård.


title: Matti Ojala (laulaja)

text: Veikko Juntusen lisäksi Matin levyillä säv/sanoituksia ovat tehneet mm. Reijo Määttä, Reijo Päkkilä, Turkka Mali, Samuli Koivulahti, Seppo Leino, Matti Laasonen, Pauli Ylitalo, Liisa Anttila, Liisa ja Erkki Rantanen, Eila-Helena Oksanen, Hannu Riihimäki, Keijo Laitinen, Vee-Vee jne..


title: Matti Ojala (laulaja)

text: Ojala on levyttänyt yli 70 ennenjulkaisematonta kappaletta, joissa näkyy "Veikko Juntusen" kynänjälki, joko säv./san. ja tällä levytysmäärällä hän on Jamppa Tuomisen jälkeen eniten "Juntusen" kappaleita levyttänyt artisti. Tiettävästi Ojala on myös ainut posiolaisyntyinen levyttänyt artisti.


title: The Circus (yökerho)

text: The Circus on Helsingin ydinkeskustassa Kampin Narinkkatorilla sijaitseva yökerho. Circuksessa järjestetään muun muassa musiikkitapahtumia. Circukseen mahtuu enimmillään noin 2 000 ihmistä.


title: Sumusade

text: Sumusade on vuonna 2011 perustettu suomalainen pop rock -yhtye. Se on julkaissut yhden täyspitkän albumin "Ihmiselle ihminen" vuonna 2011. Levy on ollut tehosoitossa ja viikon albumina Radio Deissä. Yhtye perustettiin vuosina 2005–2011 toimineen Fog-yhtyeen jatkajaksi. Kokoonpano on muuten sama, mutta uudeksi basistiksi valittiin seinäjokelainen Teemu Kunto.


title: Sumusade

text: Yhtyeen edeltäjä oli vuosien 2005 ja 2011 välillä toiminut pop/rock -musiikkia soittava Fog-yhtye, joka julkaisi ainoan täyspitkän albuminsa "Vastavirtaan" vuonna 2008 . Bändi sijoittui toiseksi SM-Gospel-kilpailuissa Keuruulla 2007 ja voitti yleisön suosikki -äänestyksen. Bändi julkaisi "Sinä olet kaunis" -singlen kesäkuussa 2009. Single sai radiosoittoa muun muassa YleX-radiokanavalla. Vuoden 2011 joulukuussa bändi jäi historiaan vaihdettuaan nimekseen Sumusade.


title: Roger Kanerva

text: Raimo Roger Kanerva (s. 30. lokakuuta 1951 Helsinki) on entinen suomalainen kymmenottelija. Hän edusti Esbo Idrottsföreningiä. Kalevan kisoissa Kanerva voitti kaksi pronssia. Lisäksi hän voitti sisäratojen SM-kilpailuissa seitsenottelussa kultaa ja pronssia. Virallisissa kilpailuissa Kanerva ei ole kilpaillut vuoden 1981 jälkeen. Ennätyksensä 7923 pistettä hän otteli Prahassa vuonna 1978 ja se oikeuttaa Suomen kaikkien aikojen tilastossa sijalle 9.


title: The Last Command

text: The Last Command tarkoittaa seuraavia asioita:


title: Mikko Dannbäck

text: Mikko Pietari Dannbäck (s. 16. maaliskuuta 1977 Espoo) on suomalainen moukarinheittäjä. Hän edusti Espoon Tapioita ja hänen valmentajanaan toimi vuodesta 1997 lähtien Esa Jantunen. Kalevan kisoissa Dannbäck voitti kolme pronssia. Virallisissa kilpailuissa hän ei ole esiintynyt vuoden 2006 jälkeen. Dannbäck heitti ennätyksensä 74,85m vuonna 2000 ja se oikeuttaa Suomen kaikkien aikojen tilastossa sijalle 14.


title: Unien tulkinta

text: Unien tulkinta () on Sigmund Freudin kirjoittama teos ja yksi psykoanalyysin perusteoksista. Teos julkaistiin 4. marraskuuta 1899 (nimiösivulla vuosiluku 1900), mutta Freud jatkoi sen työstämistä ja laajentamista 1920-luvulle asti. Kirjan kahdeksas, lopullinen laitos julkaistiin vuonna 1930.


title: Unien tulkinta

text: Freud oli alkanut harjoittaa psykoanalyysia yksityisvastaanotollaan 1890-luvun puolessavälissä ja tutkinut psyykkisiä häiriöitä. Lisäksi hän oli vuodesta 1895 lähtien keskittynyt itsetutkisteluun ja analysoi "Unien tulkinnassa" paitsi potilaidensa unia myös omia uniaan. Keskeisessä asemassa on hänen 23.–24. heinäkuuta 1895 näkemänsä uni ”Irman ruiske”. Kun hänen isänsä Jakob Freud kuoli 24. lokakuuta 1896, se antoi hänelle lopullisen virikkeen ja hän alkoi kirjoittaa "Unien tulkintaa". Kirjoitustyön aikana hän kävi tiivistä kirjeenvaihtoa ystävänsä Wilhelm Fliessin kanssa, ja tämä luki ja arvioi käsikirjoitusta.


title: Unien tulkinta

text: Teos alkaa laajalla katsauksella siihenastiseen unikirjallisuuteen. Sen jälkeen Freud esittelee ja havainnollistaa psykoanalyysin perusideoita, joihin kuuluvat oidipuskompleksi, torjunta ja tiedostumattomat psyykkiset prosessit. Freudin mukaan jokainen uni voidaan hänen analyysitekniikkansa – vapaiden mielijohteiden – avulla osoittaa mielekkääksi psyykkiseksi rakennelmaksi. Hän muotoili yleisen lain: ”Uni on (tukahdutetun, torjutun) toiveen (naamioitu) toteutuma.”


title: Unien tulkinta

text: Freudin mukaan uni ottaa aiheensa edellisen päivän kokemuksista (niin sanotut päivänjäänteet), mutta unissa esiintyy myös varhaislapsuuden aineistoa: ”Unessa elää yhä lapsi omine yllykkeineen.” Unien näkökulma on aina ”ehdottoman minäkeskinen”.


title: Unien tulkinta

text: Freud tarkasteli myös unien seksuaalisymboliikkaa: esimerkiksi kynttilä voi edustaa siitintä. Hän ei kuitenkaan tavoitellut kaavamaista tai mekaanista symboliikkaa, jossa edustussuhteet olisivat yleisinhimillisiä, vaan jokaisen unisymbolin merkitys on viime kädessä yksilöllinen:


title: Unien tulkinta

text: Symboliikkaa unet soveltavat verhotakseen ilmaisemansa ajatukset. Niiden käyttämissä symboleissa on tosiaan useita, joiden merkitys on vakio tai lähes vakio. Myös tässä suhteessa on kuitenkin muistettava, että unen aineisto on merkillisellä tavalla plastista. Varsin usein joudutaan tavallisesti symbolinen uni-ilmaisu tulkitsemaan sanamukaisesti, toisella kertaa taas unennäkijän jotkin erityismuistot oikeuttavat häntä käyttämään seksuaalisymboleina miltei mitä tahansa sellaistakin ainesta, mitä yleensä tähän tarkoitukseen ei käytetä. Milloin tarjolla on useita vaihtoehtoisia symboleja, uneksuja päätyy niistä siihen, jolla muuten on useimpia yhtymäkohtia hänen unensa aineistoon; yleispätevän tyypillisen motivaation puitteissa jää siis vielä liikkuma-alaa yksilöllisellekin.


title: Unien tulkinta

text: Freudin mukaan unen ilmisisällön ja piilosisällön eli uniajatusten välisen yhteyden paljastaminen edellyttää tulkintaa, ja hän vertaa unia kuva-arvoitukseen. Hän esittää unityön päämekanismit:Unityö pyrkii kiertämään psyykkistä sensuuria eli torjuntaa ja esittämään uniajatukset hyväksyttävässä muodossa. Unityö muodostaa kokooma- ja sekahahmoja, absurdeja uudismuodosteita.


title: Unien tulkinta

text: Freudille unet olivat ennen kaikkea psyykkisiä ilmiöitä. Hän suhtautui ambivalentisti kokeellisiin tutkimuksiin: toisaalta ne vahvistivat hänen teoriaansa, toisaalta hän piti niitä mekaanisena tarkasteluna, joka ei auta unien tulkitsemisessa.


title: Unien tulkinta

text: "Unien tulkinta" sai aluksi melko nuivan vastaanoton. Kirjaa ei arvioitu kuin muutamassa tieteellisessä julkaisussa ja niissäkin kielteisesti. "Die Zeit" -lehdessä julkaistiin Max Burckhardin varauksellinen esittely, ja Freudin mukaan se ”tappoi kirjan Wienissä”. Kesti kahdeksan vuotta, ennen kuin ensimmäisen painoksen 600 kappaletta oli myyty. Kirja sai kuitenkin muutamat wieniläiset lääkärit kiinnostumaan Freudin ajatuksista, ja Wilhelm Stekelin aloitteesta Freudin ympärille ryhmittyi ”psykologinen keskiviikkoseura”.